cyanic-selkie/wikianc huggingface dataset:
ರಿಯಲ್‌ಮಿ
ರಿಯಲ್‌ಮಿ ೨ ಪ್ರೊ
ರಿಯಲ್‌ಮಿ ೨ ಪ್ರೊ ಸ್ಮಾರ್ಟ್‌ಫೋನ್ ಅನ್ನು ಸೆಪ್ಟೆಂಬರ್ ೨೦೧೮ರಲ್ಲಿ ಬಿಡುಗಡೆ ಮಾಡಲಾಯಿತು. ಇದು ೬.೩-ಇಂಚಿನ, ಪ್ರತಿ ಇಂಚಿಗೆ ೪೦೯ ಪಿಕ್ಸೆಲ್‌ಗಳಷ್ಟು ಸಾಂದ್ರತೆ ಇರುವ ೧೦೮೦*೨೦೪೦ ಪಿಕ್ಸೆಲ್‌ಗಳ ರೆಸಲ್ಯೂಶನ್‌ ಇರುವ ಸ್ಪರ್ಶಪರದೆಯನ್ನು ಹೊಂದಿದೆ. ಈ ಸ್ಮಾರ್ಟ್‌ಫೋನ್ ಅನ್ನು ಅಕ್ಟೋಬರ್ ೯ರಂದು ಇಂಡೋನೇಷ್ಯಾದ ಮಾರುಕಟ್ಟೆಯಲ್ಲಿ ಬಿಡುಗಡೆ ಮಾಡಲಾಯಿತು.
ಈ ಸ್ಮಾರ್ಟ್‌ಫೋನ್, ಅಡ್ರಿನೊ ೫೧೨ ಜಿಪಿಯುನೊಂದಿಗೆ ಕ್ವಾಲ್‌ಕಮ್ ಸ್ನಾಪ್‌ಡ್ರಾಗನ್ ೬೬೦ ೧.೯೫ ಗಿಗಾಹರ್ಟ್ (ಅಂಡರ್ ಕ್ಲಾಕ್) ಆಕ್ಟಾ-ಕೋರ್ ಸಂಸ್ಕಾರಕವನ್ನು ಹೊಂದಿದ್ದು, ೮ ಜಿಬಿ ರ‌್ಯಾಮ್ ಮತ್ತು ೧೨೮ ಜಿಬಿ ಆಂತರಿಕ ಸಂಗ್ರಹಣೆಯನ್ನು ಹೊಂದಿದೆ. ಮೈಕ್ರೊ ಎಸ್‌ಡಿ ಕಾರ್ಡ್ ಮೂಲಕ ೨೫೬ ಗಿಗಾಬೈಟ್‌ವರೆಗೆ ವಿಸ್ತರಿಸಬಹುದಾಗಿದೆ. ರಿಯಲ್‌ಮಿ ೨ ಪ್ರೊ ೧೬ಎಂಪಿ (ಎಫ್ / ೧.೭) + ೨ಎಂಪಿ (ಎಫ್ / ೨.೪) ಅವಳಿ ಹಿಂಬದಿ ಕ್ಯಾಮೆರಾ ಮತ್ತು ೧೬ಎಂಪಿ (ಎಫ್ / ೨.೦) ಸ್ವಂತಿ ಕ್ಯಾಮೆರಾವನ್ನು ಹೊಂದಿದೆ. ಶಕ್ತಿಯ ಪೂರೈಕೆಗಾಗಿ ೩೫೦೦ ಎಮ್ಎಹೆಚ್ ತೆಗೆಯಲಾಗದ ಬ್ಯಾಟರಿಯನ್ನು ಅಳವಡಿಸಲಾಗಿದೆ ೧೫೬.೭೦x ೭೪.೦೦x ೮.೫೦ ಮಿಲಿಮೀಟರ್ (ಎತ್ತರ x ಅಗಲ x ದಪ್ಪ) ಮತ್ತು ೧೭೪ ಗ್ರಾಂ ತೂಗುತ್ತದೆ. ಇದು ಆಂಡ್ರಾಯ್ಡ್ ೮.೧ (ಓರಿಯೊ) ಆಧಾರಿತ ಕಲರ್ ಓಎಸ್ ೫.೨ ನಲ್ಲಿ ಕಾರ್ಯನಿರ್ವಹಿಸುತ್ತದೆ. ಜೂನ್ ೨೦೨೦ ರಂದು ಆಂಡ್ರಾಯ್ಡ್ 10 ಆಧಾರಿತ ರಿಯಲ್‌ಮಿ ಯುಐ ನವೀಕರಣವನ್ನು ಸ್ವೀಕರಿಸಲಿದೆ.
ರಿಯಲ್‌ಮಿ ೨ ಪ್ರೊ ಡ್ಯುಯಲ್ ನ್ಯಾನೋ ಸಿಮ್+ ಮೆಮರಿ ಸ್ಲಾಟ್ (ಜಿಎಸ್ಎಂ + ಜಿಎಸ್ಎಂ) ವ್ಯವಸ್ಥೆಯನ್ನು ಹೊಂದಿದ್ದು, ವೈ-ಫೈ, ಜಿಪಿಎಸ್, ಬ್ಲೂಟೂತ್, ಯುಎಸ್‌ಬಿ ಒಟಿಜಿ, ಮೈಕ್ರೋ-ಯುಎಸ್‌ಬಿ, ಎರಡೂ ಸಿಮ್ ಕಾರ್ಡ್‌ಗಳಲ್ಲಿ ಆಕ್ಟಿವ್ ೪ಜಿ, ಮತ್ತು ೨ಜಿ ಮತ್ತು 4 ಜಿ (ಭಾರತದ ಕೆಲವು ಎಲ್‌ಟಿಇ ನೆಟ್‌ವರ್ಕ್‌ಗಳು ಬಳಸುವ ಬ್ಯಾಂಡ್ ೪೦ಗೆ ಬೆಂಬಲದೊಂದಿಗೆ) ಸೇರಿವೆ. ಫೋನ್‌ನಲ್ಲಿನ ಸಂವೇದಕಗಳಲ್ಲಿ ಫೇಸ್ ಅನ್‌ಲಾಕ್, ಫಿಂಗರ್‌ಪ್ರಿಂಟ್ ಸೆನ್ಸಾರ್, ದಿಕ್ಸೂಚಿ / ಮ್ಯಾಗ್ನೆಟೋಮೀಟರ್, ಸಾಮೀಪ್ಯ ಸಂವೇದಕ, ಅಕ್ಸೆಲೆರೊಮೀಟರ್, ಆಂಬಿಯೆಂಟ್ ಲೈಟ್ ಸೆನ್ಸರ್ ಮತ್ತು ಗೈರೊಸ್ಕೋಪ್ ಸೇರಿವೆ.
ರಿಯಲ್‌ಮಿ ಸಿ ೧
ರಿಯಲ್‌ಮಿ ೨ ಪ್ರೊ ಬಿಡುಗಡೆಯಾದ ಒಂದು ತಿಂಗಳ ನಂತರ (ಅಕ್ಟೋಬರ್ ೧೧ ೨೦೧೮) ರಿಯಲ್‌ಮಿ ಸಿ ೧ಅನ್ನು ಬಿಡುಗಡೆ ಮಾಡಲಾಯಿತು. ಸ್ನಾಪ್‌ಡ್ರಾಗನ್ ೪೫೦ ೧.೮ GHz ಆಕ್ಟಾ-ಕೋರ್ ಸಂಸ್ಕಾರಕ ಇದರಲ್ಲಿದೆ. ಆಂಡ್ರಾಯ್ಡ್ ಆಧಾರಿತ ಕಲರ್ ಒಎಸ್ ೫.೧ನ್ನು ಈ ಸ್ಮಾರ್ಟ್‌ಫೋನ್‌ನಲ್ಲಿ ಅಳವಡಿಸಲಾಗಿದೆ.
ಈ ಸ್ಮಾರ್ಟ್‌ಫೋನ್ ೬.೨ ಇಂಚಿನ ಎಚ್‌ಡಿ+ (೧೫೨೦*೭೨೦ ಪಿಕ್ಸೆಲ್, ೧೯:೯ ಅನುಪಾತ) ಪರದೆಯನ್ನು ಹೊಂದಿದ್ದು, ಸ್ಕ್ರೀನ್-ಟು-ಬಾಡಿ ಅನುಪಾತವು ೮೮.೮ ಪ್ರತಿಶತದಷ್ಟಿದೆ. ೧೩ಎಂಪಿ+೨ಮೆಗಾಪಿಕ್ಸೆಲ್‌ನ ಅವಳಿ ಹಿಂಬದಿ ಕ್ಯಾಮೆರಾ ಮತ್ತು ೫ಮೆಗಾಪಿಕ್ಸೆಲ್‌ನ (ಎಫ್ / ೨.೨) ಸ್ವಂತೀ ಕ್ಯಾಮೆರಾವನ್ನು ಹೊಂದಿದೆ. ಇದು ೪೨೩೦ ಎಮ್‍ಎ‍ಎಚ್ ಬ್ಯಾಟರಿ, 2 ಜಿಬಿ ರ‌್ಯಾಮ್, ಮತ್ತು ೧೬ಜಿಬಿ ಆಂತರಿಕ ಸಂಗ್ರಹವನ್ನು ಹೊಂದಿದೆ.
ಫಿಲಿಪೈನ್ಸ್‌ನಲ್ಲಿ ಈ ಫೋನನ್ನು ನವೆಂಬರ್ ೨೯, ೨೦೧೮ರಂದು ಅಧಿಕೃತವಾಗಿ ಬಿಡುಗಡೆ ಮಾಡಲಾಯಿತು ಮತ್ತು ಅದರ ಮಿಂಚಿನ ಮಾರಾಟವು ಡಿಸೆಂಬರ್ ೨೫, ೨೦೧೮ರಂದು ನಡೆಸಲಾಯಿತು.
ಜನವರಿ ೨೮, ೨೦೧೯ರಂದು, ರಿಯಲ್‌ಮಿ ಸಿ ೧ರ ಎರಡು ಹೊಸ ಆವೃತ್ತಿಗಳನ್ನು ಭಾರತೀಯ ಗ್ರಾಹಕರಿಗೆ ಪರಿಚಯಿಸಿತು. ಈ ಎರಡು ಆವೃತ್ತಿಗಳಲ್ಲಿ ೨ಜಿಬಿ ರಾಮ್ /೩೨ ಜಿಬಿ ಸಂಗ್ರಹ ಮತ್ತು ೩ಜಿಬಿ ರಾಮ್/೩೨ಜಿಬಿ ಸಂಗ್ರಹದೊಂದಿಗೆ ಮಾರುಕಟ್ಟೆಗೆ ಪರಿಚಯಿಸಲಾಯಿತು. ಉಳಿದಂತೆ ಬೇರೆ ಯಾವುದೇ ಬದಲಾವಣೆಗಳು ಇಲ್ಲ.
ಉಲ್ಲೇಖಗಳು
ವರ್ಗ:ಮೊಬೈಲ್ ಫೋನ್ ತಯಾರಕರು
ಎದುರು ಮನೆ ಮೀನಾ (ಚಲನಚಿತ್ರ)
ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳು
ಚಾಕ್ಯಾರ್ ಕೂತ್ತು
right|thumb| ಗುರು ಪದ್ಮಶ್ರೀ ಮಣಿ ಮಾಧವ ಚಾಕ್ಯಾರ್ ಚಾಕ್ಯಾರ್ ಕೂತು ಪ್ರದರ್ಶಿಸುತ್ತಿದ್ದಾರೆ ಚಾಕ್ಯಾರ್ ಕೂತು (ಉಚ್ಚಾರಣೆ [tʃaːkjaːr kuːt̪ːɨ̆] ) ಭಾರತದ ಕೇರಳದ ಒಂದು ಪ್ರದರ್ಶನ ಕಲೆಯಾಗಿದೆ. ಇದು ಪ್ರಾಥಮಿಕವಾಗಿ ಹೆಚ್ಚು ಸಂಸ್ಕರಿಸಿದ ಸ್ವಗತದ ಒಂದು ವಿಧವಾಗಿದೆ, ಅಲ್ಲಿ ಪ್ರದರ್ಶಕನು ಹಿಂದೂ ಮಹಾಕಾವ್ಯಗಳಿಂದ ( ರಾಮಾಯಣ ಮತ್ತು ಮಹಾಭಾರತದಂತಹ ) ಪ್ರಸಂಗಗಳನ್ನು ಮತ್ತು ಪುರಾಣಗಳಿಂದ ಕಥೆಗಳನ್ನು ನಿರೂಪಿಸುತ್ತಾನೆ. ಕೆಲವೊಮ್ಮೆ, ಆದಾಗ್ಯೂ, ಇದು ಆಧುನಿಕ ಸ್ಟ್ಯಾಂಡ್-ಅಪ್ ಕಾಮಿಡಿ ಆಕ್ಟ್‌ಗೆ ಸಾಂಪ್ರದಾಯಿಕ ಸಮಾನವಾಗಿದೆ, ಪ್ರಸ್ತುತ ಸಾಮಾಜಿಕ-ರಾಜಕೀಯ ಘಟನೆಗಳ ವ್ಯಾಖ್ಯಾನವನ್ನು ಸಂಯೋಜಿಸುತ್ತದೆ (ಮತ್ತು ಪ್ರೇಕ್ಷಕರ ಸದಸ್ಯರನ್ನು ಉದ್ದೇಶಿಸಿ ವೈಯಕ್ತಿಕ ಕಾಮೆಂಟ್‌ಗಳು).
ಪ್ರದರ್ಶನ
ಇದು ಒಂದು ಏಕವ್ಯಕ್ತಿ ಪ್ರದರ್ಶನವಾಗಿದೆ, ವಿಶಿಷ್ಟವಾದ ಶಿರಸ್ತ್ರಾಣ ಮತ್ತು ಕಪ್ಪು ಮೀಸೆಯನ್ನು ಹೊಂದಿರುವ ನಿರೂಪಕನು ತನ್ನ ಮುಂಡವನ್ನು ಶ್ರೀಗಂಧದ ಪೇಸ್ಟ್ ಮತ್ತು ದೇಹದಾದ್ಯಂತ ಕೆಂಪು ಚುಕ್ಕೆಗಳಿಂದ ಲೇಪಿಸಿದನು. ಸಾವಿರ ತಲೆಯ ಸರ್ಪವಾದ ಅನಂತನ ನಿರೂಪಣೆಯನ್ನು ಸಂಕೇತಿಸಲು ಹೆಡ್ಗಿಯರ್ ಹಾವಿನ ಹೆಡೆಯನ್ನು ಹೋಲುತ್ತದೆ.
ಚಾಕ್ಯಾರ್ ಸಂಸ್ಕೃತ ಶೈಲಿಯ " ಚಂಪೂ ಪ್ರಬಂಧ " - ಗದ್ಯ ( ಗದ್ಯ ) ಮತ್ತು ಕಾವ್ಯದ ( ಶ್ಲೋಕ ) ಮಿಶ್ರಣವನ್ನು ಆಧರಿಸಿ ಕಥೆಯನ್ನು ವಿವರಿಸುತ್ತಾರೆ. ಅವರು ದೇವಾಲಯದ ದೇವತೆಗೆ ಪ್ರಾರ್ಥನೆಯೊಂದಿಗೆ ಪ್ರಾರಂಭಿಸುತ್ತಾರೆ. ನಂತರ ಅವರು ಮಲಯಾಳಂನಲ್ಲಿ ವಿವರಿಸುವ ಮೊದಲು ಸಂಸ್ಕೃತದಲ್ಲಿ ಒಂದು ಪದ್ಯವನ್ನು ವಿವರಿಸುತ್ತಾರೆ. ಪ್ರಸ್ತುತ ಘಟನೆಗಳು ಮತ್ತು ಸ್ಥಳೀಯ ಸನ್ನಿವೇಶಗಳೊಂದಿಗೆ ಸಮಾನಾಂತರಗಳನ್ನು ಸೆಳೆಯಲು ನಿರೂಪಣೆಯು ಬುದ್ಧಿವಂತಿಕೆ ಮತ್ತು ಹಾಸ್ಯವನ್ನು ಬಳಸುತ್ತದೆ.
ಮಣಿ ಮಾಧವ ಚಾಕ್ಯಾರ್
ಚಾಕ್ಯಾರ್ ಕೂತನ್ನು ಮೂಲತಃ ಹಿಂದೂ ದೇವಾಲಯಗಳ ಕೂತಂಬಲಗಳಲ್ಲಿ ಮಾತ್ರ ಪ್ರದರ್ಶಿಸಲಾಗುತ್ತಿತ್ತು. ಇದು ನಾಟ್ಯಾಚಾರ್ಯ - ಅಂದರೆ ಒಬ್ಬ ಶ್ರೇಷ್ಠ ಶಿಕ್ಷಕ ಮತ್ತು ನಾಟ್ಯ (ನಾಟಕಶಾಸ್ತ್ರ) ಅಭ್ಯಾಸಕಾರ, ಅವರ ಗೌರವಾರ್ಥವಾಗಿ ನೀಡಲ್ಪಟ್ಟ ಬಿರುದು- ಪದ್ಮಶ್ರೀ ಮಣಿ ಮಾಧವ ಚಾಕ್ಯಾರ್, ಈ ಕಲೆಯ ಕಲಾತ್ಮಕ, ದೇವಾಲಯಗಳ ಹೊರಗೆ ಕೂತು ಮತ್ತು ಕುಡಿಯಾಟ್ಟಂ ಅನ್ನು ಸಾಮಾನ್ಯ ಜನರ ಬಳಿಗೆ ಕೊಂಡೊಯ್ದರು. ಆಲ್ ಇಂಡಿಯಾ ರೇಡಿಯೋ ಮತ್ತು ದೂರದರ್ಶನಕ್ಕಾಗಿ ಚಾಕ್ಯಾರ್ ಕೂತನ್ನು ಪ್ರದರ್ಶಿಸಿದವರಲ್ಲಿ ಮೊದಲಿಗರು. ಅನೇಕರು ಅವರನ್ನು ಆಧುನಿಕ ಕಾಲದ ಶ್ರೇಷ್ಠ ಚಾಕ್ಯಾರ್ ಕೂತು ಮತ್ತು ಕುಟಿಯಾಟ್ಟಂ ಕಲಾವಿದ ಎಂದು ಪರಿಗಣಿಸುತ್ತಾರೆ. ಅವರ ಗುರುಗಳಾದ ರಾಮ ವರ್ಮ ಪರೀಕ್ಷಿತ್ ತಂಪುರಾನ್ ಅವರು ಪ್ರಹ್ಲಾದಚರಿತ ಎಂಬ ಸಂಸ್ಕೃತ ಚಂಪೂ ಪ್ರಬಂಧವನ್ನು ಬರೆದರು ಮತ್ತು ಕೆಲವು ಹಿರಿಯ ಕಲಾವಿದರನ್ನು ಅಧ್ಯಯನ ಮಾಡಲು ಮತ್ತು ಪ್ರದರ್ಶಿಸಲು ವಿನಂತಿಸಿದರು, ಆದರೆ ಅವರು ಅದನ್ನು ಮಾಡಲು ಅಸಾಧ್ಯವೆಂದು ಕಂಡುಕೊಂಡರು. ಆಗ ಯುವಕ ಮಣಿ ಮಾಧವ ಚಾಕ್ಯಾರ್ ಪ್ರಯತ್ನಿಸುವ ಸರದಿಯಾಯಿತು. ಅವರು ಒಪ್ಪಿಕೊಂಡರು ಮತ್ತು ರಾತ್ರಿಯಿಡೀ ಪ್ರಬಂಧದ ಒಂದು ಭಾಗವನ್ನು ಅಧ್ಯಯನ ಮಾಡಿದರು ಮತ್ತು ಮರುದಿನ ಕೊಚ್ಚಿನ್ ಸಾಮ್ರಾಜ್ಯದ ರಾಜಧಾನಿಯಾದ ತ್ರಿಪುನಿಥುರಾದಲ್ಲಿ ಅದನ್ನು ಪ್ರದರ್ಶಿಸಿದರು. ಈ ಘಟನೆಯು ಸಂಸ್ಕೃತ ಮತ್ತು ಶಾಸ್ತ್ರೀಯ ಕಲಾ ಪ್ರಕಾರಗಳೆರಡರಲ್ಲೂ ಅವರ ಪಾಂಡಿತ್ಯವನ್ನು ಸಾಬೀತುಪಡಿಸಿತು. ಕೆಲವು ತಿಂಗಳುಗಳ ನಂತರ, ಅವರು ಇಡೀ ಪ್ರಹ್ಲಾದಚರಿತವನ್ನು ಒಂದೇ ವೇದಿಕೆಯಲ್ಲಿ ಪ್ರದರ್ಶಿಸಿದರು.
ದಿವಂಗತ ಅಮ್ಮನ್ನೂರ್ ಮಾಧವ ಚಾಕ್ಯಾರ್ ಮತ್ತು ಪೈಂಕುಳಂ ರಾಮನ್ ಚಾಕ್ಯಾರ್ ಈ ಕಲಾ ಪ್ರಕಾರದಲ್ಲಿ 20 ನೇ ಶತಮಾನದ ಮತ್ತೊಬ್ಬ ಪ್ರಮುಖ ವ್ಯಕ್ತಿ.
ಉಲ್ಲೇಖಗಳು
<references group="" responsive="1">
ವಿಶೇಷ ಜನವರ್ಗಗಳ ಮತ್ತು ಬುಡಕಟ್ಟುಗಳ ಕಲೆಗಳು
ಕುಡುಬಿಯರ ಕುಣಿತ
ಕುಡುಬಿಯರು ದಕ್ಷಿಣ ಕನ್ನಡ ಮತ್ತು ಶಿವಮೊಗ್ಗ ಜಿಲ್ಲೆಗಳಲ್ಲಿ ಕಂಡುಬರುವ ಬುಡಕಟ್ಟು ಜನಾಂಗದವರು. ಕಲುವಾಡಿ ಎಂಬ ಹೆಸರನ್ನೇ ಇವರು ಜಾತಿ ಸೂಚಕವಾಗಿ ಬಳಸಿಕೊಳ್ಳುತ್ತಾರೆ. ಅರೆ, ಗೋವ, ಜೋಗಿ, ಕೊಡಿಯಾಲ, ಕರಿಯ ಎಂಬ ಒಳಪಂಗಡಗಳು ಇವರಲ್ಲಿವೆ. ಇವರು ಕೊಂಕಣಿ ಮತ್ತು ಅದರ ಒಂದು ಉಪಭಾಷೆಯನ್ನು ಆಡುತ್ತಾರೆ.
ಪ್ರದರ್ಶನ ಕಲೆ:
ಗೋವೆದೇವ ಪ್ರೀತ್ಯರ್ಥವಾಗಿ ಐದು ದಿನಗಳ ಕಾಲ ನಡೆವ ನೃತ್ಯರೂಪದ ಆಚರಣೆ ಇವರಲ್ಲಿ ಬಳಕೆಯಲ್ಲಿದೆ. ಶಿವರಾತ್ರಿಯ ಮುಂದಿನ ಏಕದಶಿಯ ದಿನ ಹಾಡಿಯ ಹಿರಿಯನ ಮನೆಯಲ್ಲಿ ಆರಂಭವಾಗುತ್ತದೆ.ಇಂತಹ ಮನೆಗಳಿಗೆ ‘ಮೇಳದ ಮನೆ’ ಎನ್ನಲಾಗುತ್ತದೆ. ಒಂದೊಂದು ಮೇಳದಲ್ಲಿ ಐವತ್ತರಿಂದ ಇನ್ನೂರು ಜನ ಪಾಲ್ಗೊಳ್ಳುವುದು ಉಂಟು. ಏಕಾದಶಿಯ ದಿನ ಸಾಯಂಕಾಲ ಗಂಡಸರು ಸ್ನಾನ ಮಾಡಿಕೊಂಡು ತಮ್ಮ-ತಮ್ಮ ವೇಷ ಭೂಷಣಗಳ ಪೆಟ್ಟಿಗೆಗಳೊಂದಿಗೆ ‘ವೇಷದಮನೆ’ಯಲ್ಲಿ ಸಿದ್ದರಾಗುತ್ತಾರೆ. ಬಂದವರಿಗೆಲ್ಲ ವಾಡೆ ಬುದ್ಯಂತ ಊಟ ಉಪಚಾರ ನಡೆಸಬೇಕು. ಈ ದಿನಗಳಲ್ಲಿ ಮಾಂಸ, ಮೀನು ನಿಷಿದ್ಧ. ಮನೆಯ ಮುಂದಿನ ತುಳಸಿಕಟ್ಟೆಯ ಎದುರು ಗೋವೆ ದೇವರನ್ನು ಇಟ್ಟು ಕಾಲು ದೀಪ ಹೊತ್ತಿಸಿ, ಮಂಗಳಾರತಿ ಮಾಡುವವನು ‘ಮಂಡ್ಕಾರ’. ಅಂದರೆ ಆ ಮೇಳದ ಅರ್ಚಕ. ಇಷ್ಟರಲ್ಲಿ ಮೇಳದ ಸದಸ್ಯರೆಲ್ಲಾ ಮಂಡಲಾಕಾರದಲ್ಲಿ ನಿಲ್ಲುತ್ತಾರೆ. ಕಾಲಿಗೆ ಗೆಜ್ಜೆ, ಸೊಂಟದ ಕೆಳಗೆ ಇಜಾರ್, ಅದರ ಮೇಲೆ ಬಣ್ಣದ ಚೌಕಲಿ ಸೀರೆಯನ್ನು ಕತ್ತರಿಯಾಗಿ ಉಡುತ್ತಾರೆ ಮೇಲೆ ನೆರಿಯಂಗಿ, ಕೊರಳಿಗೆ ಬೆಳ್ಳಿಯ ನೇವಳದ ಸರ. ಬಿಳಿಯ ನೆರಯಂಗಿಯ ಮೇಲೆ ಬಿಗಿದ ಶಾಲು, ಕೈಗೆ ಬಳೆ, ತಲೆಗೆ ಕೆಂಪು ಪಟ್ಟೆಯ ಬಿಳಿ ಮುಂಡಾಸು. ಅದರ ಮೇಲೆ ಕನಕಾಂಬರ ಹೂವಿನ ದಂಡೆ. ಮುಂಡಾಸಿಗೆ ಸಿಕ್ಕಿಸಿದ ಸೊಗಸಾದ ಹೆಂಟೆಗೊದ್ದದ ಗರಿ ಇವಿಷ್ಟು ಅವರ ಅಲಂಕಾರ. ಇಷ್ಟು ದಿನ ತೂಗು ಹಾಕಿದ ಮಣ್ಣಿನ ಮಡಿಕೆಯಾಕೃತಿಯ ಗುಮಟೆ ಈಗ ಸಾಲು ಸಾಲಾಗಿ ಅಂಗಳದ ಬದಿಯಲ್ಲಿ ಸೇರ್ಪಡುತ್ತವೆ. ಎಲ್ಲರ ಕೈಯಲ್ಲೂ ಮಂಡ್ಕಾರ ಆರತಿಯೆತ್ತಿ ಪೂಜೆ ಮುಗಿಸಿದೊಡನೆ ಕೋಲಾಟಕ್ಕೆ ತೊಡಗುತ್ತಾರೆ. ನರ್ತನದೊಂದಿಗೆ ಹಾಡು ಹೇಳುತ್ತಾರೆ. ಮಂಡಲಾಕಾರದಲ್ಲಿ ಒಳಗೊಂದು ಸುತ್ತು ಹೊರಗೊಂದು ಸುತ್ತು ತೆಗೆಯುತ್ತಾ, ಎದುರೆದುರು ಬಂದವರು ಕೋಲು ಬಡಿಯುತ್ತಾ ನಿಲ್ಲದೆ ಸಾಗುತ್ತಿರುತ್ತಾರೆ. ಕೊಂಕಣಿ ಭಾಷೆಗೆ ತೀರ ಸಮೀಪವಾಗಿರುವ ಈ ಹಾಡಿನಲ್ಲಿ ಗೋವೆಯ ಹತ್ತಾರು ದೇವರ ಸ್ತು ತಿ.ಜೊತೆಗೆ ಸುತ್ತಲಿನ ಮಂದರ್ತಿ, ಕೊಲ್ಲೂರು, ಪೆರ್ಡೂರು ಮುಂತಾದ ದೇವರ ಹೊಗಳಿಕೆಯು ಇರುತ್ತದೆ. ಹೊತ್ತು ಸಾಗಿದಂತೆ ಭಕ್ತಿಯ ಆವೇಶ-ಉಬ್ಬರ ಏರಿದಂತೆ ಹೆಜ್ಜೆಯ ಗತಿ ತೀವ್ರಗೊಳ್ಳುತ್ತದೆ, ಕೋಲಿನ ನುಡಿತ ಬಡಿತ ತೀವ್ರಗೊಳ್ಳುತ್ತದೆ. ಇದಾದ ಮೇಲೆ ಎಲ್ಲರೂ ಅವರವರ ಗುಮ್ಟಿಯನ್ನು ಕೈಗೆತ್ತಿಕೊಳ್ಳುತ್ತಾರೆ. ಒಂದೇ ಸಾಲಿನಲ್ಲಿ ಎಲ್ಲರೂ ಉದ್ದಕ್ಕೆ ನಿಲ್ಲುವುದು ವಾಡಿಕೆ. ಗುಮ್ಟಿ ಗುರ್ಕಾರ ಮಧ್ಯದಲ್ಲಿ ನಿಲ್ಲುತ್ತಾನೆ. ಸಾಮಾನ್ಯವಾಗಿ ಹಾಡಿನ ವಸ್ತು ಪಾಂಡವರ ವನವಾಸ ಅಥವಾ ಸೀತಾದೇವಿ ರಾಮಲಕ್ಷ್ಮಣರೊಂದಿಗೆ ಅರಣ್ಯದಲ್ಲಿದ್ದ ಭಾಗವಾಗಿರುತ್ತದೆ. ಕೊಂಕಣಿ ಭಾಷೆಯಲ್ಲಿರುವ ಈ ಹಾಡನ್ನು ಗುಮ್ಟಿಯ ಗುರ್ಕಾರ ಹೇಳಿದೊಡನೆ ಉಳಿದವರೆಲ್ಲರೂ ಗುಮ್ಟಿ ನುಡಿಸುತ್ತಾ ಕುಣಿಯುತ್ತಾ ಮತ್ತೆ ಆ ಹಾಡನ್ನು ಪುನರಾವೃತ್ತಿ ಮಾಡುತ್ತಾ ಹೋಗುತ್ತಾರೆ. ಹೆಜ್ಜೆಯ ಗತಿಯಲ್ಲಿ, ತೀವ್ರತೆಯಲ್ಲಿ ನಾಲ್ಕು ಬಗೆಯ ವೈವಿಧ್ಯಗಳಿವೆ. ಆ ರಾತ್ರಿಯಿಂದಲೇ ಊರುಕೇರಿಯ ಸ್ವಜಾತಿ ಬಾಂಧವರ ಮನೆಗಳಿಗೆಲ್ಲಾ ‘ಮೇಳ’ ಹೋಗುತ್ತದೆ. ಮನೆಮನೆಯ ಅಂಗಳದಲ್ಲಿ ನೃತ್ಯ ಸೇವೆ ಜರುಗುತ್ತವೆ. ಪ್ರತೀ ಮನೆಯಲ್ಲೂ ಜೋಡುತೆಂಗಿನಕಾಯಿ, ಒಂದು ಸೇರು ಅಕ್ಕಿ ಸಂದಾಯವಾಗಬೇಕು.ಪೂರ್ವ ನಿಶ್ಚಿತ ಭಾಂದವರ ಮನೆಯಲ್ಲಿ ಊಟದ ಏರ್ಪಾಡಿರುತ್ತದೆ. ದಿನದ ‘ತಿರುಗಾಟ’ ಮುಗಿದೊಡನೆ ‘ಮೇಳ’ದವರು ಹೊರಟ ಮನೆಗೇ ಬಂದು ಸೇರುತ್ತಾರೆ. ಈ ಐದು ದಿನ ಅವರು ಮನೆಗೆ ಹೋಗುವಂತಿಲ್ಲ. ಕುಟುಂಬದಲ್ಲಿ ಹುಟ್ಟು ಸಾವುಗಳ ಸೂತಕ ಏರ್ಪಾಟ್ಟಾಗಲೂ ಮೇಳದವರು ಎದುರಿನ ಅಂಗಳದಲ್ಲಿ ಅಥವಾ ಗದ್ದೆಯಲ್ಲಿ ತಮ್ಮ ವೇಷಭೂಷಣ, ಗುಮ್ಟಿ, ಕೋಲಾಟದ ಕೋಲು ಎಲ್ಲವನ್ನೂ ವ್ಯವಸ್ಥಿತವಾಗಿ ಇರಿಸಿ ಸ್ನಾನ ಮಾಡಿಕೊಂಡು ಬರುತ್ತಾರೆ.ಪ್ರತಿಯೊಬ್ಬನೂ ತನ್ನ-ತನ್ನ ವೇಷಭೂಷಣಗಳ ಎದುರು ಒಂದೊಂದು ತೆಂಗಿನ ಕಾಯಿ ಒಡೆದು ನಮಸ್ಕರಿಸುತ್ತಾರೆ. ಆ ದಿನ ರಾತ್ರಿ ಸಾಮೂಹಿಕ ಬೇಟೆ. ಕೈಯಲ್ಲಿ ಕೋಲು, ಈಟಿ, ಬಲೆ, ಕತ್ತಿ- ಇವಿಷ್ಟು ಸಲಕರಣೆಗಳು. ದೊರೆತ ಬೇಟೆಯನ್ನು ಅಟ್ಟು, ಸಾಮೂಹಿಕ ಭೋಜನ ಜರುಗುತ್ತದೆ.
ಮೇರರದುಡಿಕುಣಿತ
ದುಡಿಯು ಮೇರರೇ ತಯಾರಿಸುವ ಒಂದು ವಿಶೇಷ ಜನಪದ ವಾದ್ಯ. ದುಡಿಗೆ ಮೇರರ ಸಾಂಸ್ಕ್ರತಿಕ ವಿಶಿಷ್ಟ ಮನ್ನಣೆ ಇದೆ. ದುಡಿಯ ತಯಾರಿ ಬಹುಮಟ್ಟಿಗೆ ಸರಳವಾದುದು. ಬೀಟೆ, ತೇಗ ಅಥವಾ ಹೊನ್ನೆ ಮೊದಲಾದ ಮರಗಳಿಂದ ಇದನ್ನು ತಯಾರಿಸಲಾಗುತ್ತದೆ. ಮರದ ತುಂಡಿನ ಎರಡೂ ಬದಿಗಳನ್ನು ಶಂಕುವಿನಾಕಾರದಲ್ಲಿ ಕೊರೆದು ಮಧ್ಯ ಭಾಗವನ್ನು ಇದಕ್ಕನುಗುಣವಾಗಿ ಹೊಂದಿಸಲಾಗುತ್ತದೆ. ಈ ರಚನೆಯು ಎರಡು ಶಂಕುಗಳನ್ನು ಪರಸ್ಪರ ಜೋಡಿಸಿದಂತೆ ಕಂಡು ಬರುತ್ತದೆ. ದುಡಿಯ ಇಬ್ಬದಿಗಳು ಅದರ ಮಧ್ಯ ಭಾಗದಿಂದ ಸುಮಾರು ಮೂರರಷ್ಟು ವಿಸ್ತಾರವಾಗಿರುತ್ತದೆ. ಹೀಗೆ ಮರವೊಂದನ್ನು ದುಡಿಯ ರಚನೆಗೆ ಅಣಿಗೊಳಿಸಿದಾಗ ಅದು ‘ದುಡಿಮರ’ವಾಗುತ್ತದೆ. ಮುಂದಿನ ಹಂತ ದುಡಿಯನ್ನು ಮುಚ್ಚುವುದು. ಮರದ ಎರಡೂ ಬದಿಗಳಗೆ ಪ್ರಾಣಿಯ ಚರ್ಮವನ್ನು ಬಿಗಿದು ಕಟ್ಟಲಾಗುತ್ತದೆ. ಸಾಮಾನ್ಯವಾಗಿ ಉಡ ಮತ್ತು ಮಂಗನ ಚರ್ಮವನ್ನು ದುಡಿ ಮುಚ್ಚುವುದಕ್ಕೆ ಉಪಯೋಗಿಸುತ್ತಾರೆ. ಎಡಭಾಗಕ್ಕೆ ಉಡದಚರ್ಮವೂ ಬಲಭಾಗಕ್ಕೆ ಮಂಗನ ಚರ್ಮವೂ ‘ಮುಚ್ಚಿಗೆ’ಯಾಗಿರುತ್ತದೆ. ಈ ಚರ್ಮವನ್ನು ಮೊದಲು ‘ದುಡಿಬಳೆ’ಯೊಂದಕ್ಕೆ ಬಿಗಿಯಲಾಗುತ್ತದೆ. ದುಡಿ ಬಳೆಯು ವೃತ್ತಾಕಾರದ ಬೆತ್ತದರಚನೆ. ಇದಕ್ಕೆ ನಯವಾದ ಚರ್ಮವನ್ನು ಹೊದಿಸಿ ಅಂಟಿಸಲಾಗುತ್ತದೆ. ಅಂಟಿಸಿ ಒಣಗಿಸಿದ ಬಳೆಯನ್ನು ದುಡಿಯ ಇಬ್ಬದಿಗಳಿಗೆ ಸೇರಿಸಿ ಸೊರವಾದ ಹುರಿ ಹಗ್ಗಗಳಿಂದ ಬಿಗಿಲಾಗುತ್ತದೆ. ಹೀಗೆ ಬಿಗಿದ ಹಗ್ಗವನ್ನು ಮತ್ತೆ ‘ದುಡಿ ಪಣೆ’ಯೊಂದರಿಂದ ನಿಯಂತ್ರಿಸಲಾಗುತ್ತದೆ. ಈ ‘ದುಡಿಯ ಗಟ್ಟಿಯಾದ ಮರವೊಂದರ ಸಣ್ಣರಚನೆ. ಮಧ್ಯಕ್ಕೆ ರಂಧ್ರವಿದ್ದು ಉದ್ದದ ಬೆತ್ತದ ನಾರನ್ನು ಪೋಣಿಸಲಾಗುತ್ತದೆ. ದುಡಿಯ ಮೂಲಕ ಬೆತ್ತದ ನಾರನ್ನು ದುಡಿಯ ಮಧ್ಯ ಭಗ ಹೆಗಲಿನಿಂದ ಜೋತಾಡುವಂತೆ ಇಳಿಬಿಟ್ಟು ದುಡಿ ನುಡಿಸಲಾಗುತ್ತದೆ. ದುಡಿಪಣೆಯ ಮೂಲಕ ದುಡಿ ಬಳೆಯ ಹಗ್ಗವನ್ನು ದುಡಿ ಕುಣಿತವನ್ನು ಮನರಂಜನೆ, ಆರಾದನೆ, ಮತ್ತು ಸಂಪ್ರದಾಯಗಳ ಸಂದರ್ಭಗಳಲ್ಲಿ ಪ್ರದರ್ಶಿಸಲಾಗುತ್ತದೆ. ಬಿಗಿ ಮತ್ತು ಸಡಿಲಗೊಳಿಸುವುದರಿಂದ ದುಡಿಗೆ ನಾದ ಬರುತ್ತದೆ. ಇದನ್ನು ಬಾರಿಸಲು ತುದಿ ಬಾಗಿದ ಬೆತ್ತದ ಕೋಲುಗಳನ್ನು ಉಪಯೋಗಿಸುತ್ತಾರೆ. ಸಂಜೆಯ ವಿಶ್ರಾಂತಿ ಸಂದರ್ಭದಲ್ಲಿ ಹಾಗೂ ನೆಂಟರಿಷ್ಟರು ಮನೆಗೆ ಬಂದಾಗ ದುಡಿ ನುಡಿತವಿರುತ್ತದೆ. ಆರಾದನೆಯ ಸಂದರ್ಭವೆಂದರೆ ಚೆನ್ನುನಲಿಕೆ ಮತ್ತು ಮುಗೇರರ ಕೋಲಗಳಲ್ಲಿ ದುಡಿ ಕುಣಿತವಿರುತ್ತದೆ. ಮದುವೆಯೇ ಮೊದಲಾದ ಸಂಪ್ರದಾಯಗಳಲ್ಲಿಯೂ ದುಡಿ ನುಡಿತವಿರುತ್ತದೆ. ದುಡಿ ನುಡಿತಕ್ಕೆ ಪಾಡ್ದನ ಇದ್ದೇ ಇರುತ್ತದೆ. ಮುಖ್ಯವಾಗಿ ಓಪ್ಪೇಲೇ ದೈರಣೆ, ತಾಲಿ, ಇಯ್ಯಾಮ್ಮಾಜೋ, ಏಣುರೆಂಕಮ್ಮ, ಮೊದಲಾದವು ಮನರಂಜನೆಯ ಸಂದರ್ಭದ ಪಾರ್ದನಗಳು ದ‌‌‍ಸ. ಚೆನ್ನು, ಕೊರಗ, ಮತ್ತು ಮುಗೇರ ಸಂದಿಗಳು ಆರಾಧನ ಸಂದರ್ಭದಲ್ಲಿ ಹೇಳುವ ಪಾಡ್ದನಗಳು.‘ದಾರಿಲೊ’ ಮದುವೆಯ ಸಂದರ್ಭದಲ್ಲಿ ವಿಶೇಷವಾಗಿ ಹೇಳಲೇಬೇಕಾದ ಪಾಡ್ದನ. ದುಡಿ ನುಡಿತದಲ್ಲಿ ಅದರ ಲಯ ಮತ್ತು ನುಡಿಸುವೆಕೆಯ ವಿಧಾನಕ್ಕನು ಗುಣವಾಗಿ ಕೆಲವೊಂದು ಪ್ರಕಾರಗಳಿವೆ. ಬಾಣೆ ಪಾಡುನ, ಒತ್ತುಕೋಲು, ಕರಂಡೆ ಮೊದಲಾದವು ಅವುಗಳಲ್ಲಿ ಮುಖ್ಯವಾದವುಗಳು. ಸಾಂಪ್ರದಾಯಕವಾಗಿ ಎದುರು ಬದುರು ನಿಂತು ದುಡಿ ನುಡಿಸಿ ಪಂಥಾಹ್ವಾನ ನೀಡುತ್ತ ದಿನ ಗಟಗಟಲೆ ಬಾರಿಸುವ ದುಡಿ ವೀರರಿದ್ದಾರೆ. ‘ಕರಂಡೆ’ ಬಾರಿಸಿದಾಗ ದುಡಿಯು ಹುಲಿಯು ಮೊರೆಯುವಂತೆ ಮೊರೆಯುತ್ತದೆ ಎಂದೂ ಹೇಳಲಾಗುತ್ತದೆ. ದುಡಿಯು ಕೇವಲ ಮೇರರಲ್ಲಿ ಮಾತ್ರವಲ್ಲದೆ ದಕ್ಷಿಣಕನ್ನಡದ ಬುಡಕಟ್ಟುಗಳಾದ ಮನ್ಸ, ಮಾಯಿಲರಲ್ಲಿಯೂ ಇದೆ. ಹಾಗೆ ಕೊಡವರಲ್ಲಿಯೂ ದುಡಿ ಕುಣಿತವಿದೆ. ಇದೂ ಅಲ್ಲದೆ ಇನ್ನಿತರ ಬುಡಕಟ್ಟುಗಳೂ ತಮ್ಮದೇ ಆದ ದುಡಿಯನ್ನು ಹೊಂದಿದ್ದು ವಿಶಿಷ್ಟವಾಗಿ ನುಡಿಸುತ್ತಾರೆ.
ಕುಡಿಯರಕುಣಿತ
ದಕ್ಷಿಣಕನ್ನಡ, ಕೊಡಗು, ಚಿಕ್ಕಮಗಳೂರು ಜಿಲ್ಲೆಗಳ ಪರ್ವತ ಶ್ರೇಣಿಯಲ್ಲಿ ಆಗುಂಬೆಯಿಂದ ಬ್ರಹ್ಮಗಿರಿಯವರೆಗೆ ಹರಡಿಕೊಂಡಿರುವ ಒಂದು ಪ್ರಾಚೀನ ಜನಾಂಗವಿದು. ಮಲೆಯನ್, ಕುಡಿಯನ್, ಗೌಡರ್, ಈಡಿಗ, ಮಲೆಕುಡಿಯ ಇತ್ಯಾದಿ ಹೆಸರುಗಳಿಂದ ಕರೆಯಲಾಗುವ ಇವರು ಆಯಾಯ ಪ್ರಾದೇಶಿಕ ಭಾಷೆಗಳನ್ನು ತಮ್ಮದೇ ಆದ ರೀತಿಯಲ್ಲಿ ಮಾತಾಡುತ್ತಾರೆ. ಕುಡಿಯರನ್ನು ನಾಲ್ಮಲೆ ಕುಡಿಯರು ಮತ್ತು ಮೂರುಮಲೆ ಕುಡಿಯರೆಂದು ಗುರುತಿಸಲಾಗಿದೆ. ದಕ್ಷಿಣಕನ್ನಡದ ಕುಡಿಯರು ನಾಲ್ಕು ಮಲೆಯವರಾದರೆ, ಕೊಡಗಿನವರು ಮೂರುಮಲೆಯವರು. ಘಟ್ಟದ ಮೇಲಿನವರನ್ನು ಕುಡಿಯರೆಂದೂ, ಕೆಳಗಿನವರನ್ನೂ ಮಲೆಕುಡಿಯರೆಂದೂ ಕರೆಯಲಾಗುತ್ತದೆ.
ಪೀಲಿಯಾಟ್
ಈ ಕಲೆಯನ್ನು ಕೊಡಗಿನ ಕುಡಿಯ ಗಂಡಸರು ಪ್ರತ್ಯೇಕವಾಗಿ ಮತ್ತು ಹೆಂಗಸರನ್ನೂ ಸೇರಿದಂತೆ ಒಟ್ಟಾಗಿ ಪ್ರದರ್ಶಿಸುವುದುಂಟು. ಕೊಡವರ ರೀತಿಯಲ್ಲಿ ಬಿಳಿಯ ನಿಲುವಂಗಿ, ಪಾಯಿಜಾವ ನಡುವಿಗೆ ವಸ್ತ್ರ, ತಲೆಗೆ ಪೇಟ ತೊಟ್ಟು ಗಂಡಸರು ಸಿದ್ಧರಾಗುತ್ತಾರೆ. ಹೆಂಗಸರಿಗಾದರೆ ಕೊಡವ ಮಹಿಳೆಯರಂತೆ ದೈನಂದಿನ ಉಡುಪುಗಳಿರುತ್ತವೆ. ಎರಡೂ ತೋಳುಗಳನ್ನೆತ್ತಿ ಕೈಗಳನ್ನು ಬಾಗಿಸುತ್ತಾ ಬಗ್ಗಿ, ಎದ್ದು, ಹಿಂದೆ ಮುಂದೆ ತಿರುಗುತ್ತಾ ಆಕರ್ಷಕವಾಗಿ ನರ್ತಿಸುವಾಗ ಒಬ್ಬ ಹಿಮ್ಮೇಖವಾಗಿ ಡೋಲನ್ನು ನುಡಿಸುತ್ತಾನೆ. ಕೊಡವರ ಕೊಂಬಾಟ್, ಪೀಲಿಯಾಟಗಳಂತೆ ಇದು ಕಂಡು ಬರುವುದಾದರೂ ಬಿರುಸಾದ ನರ್ತನ ಇಲ್ಲಿಯ ವಿಶೇಷ.
ಯರವರಕುಣಿತ
ಅಮ್ಮತ್ತಿ, ಪೊನ್ನಂಪೇಟೆ, ಗೋಣಿಕೊಪ್ಪ ಮತ್ತು ಶ್ರೀಮಂಗಲವೂ ಸೇರಿದಂತೆ ವಿರಾಜಪೇಟೆಯ ಬಹುತೇಕ ಕಾಡುಗಳಲ್ಲಿ ಅಲ್ಲಲ್ಲಿ ನೆಲೆ ನಿಂತಿರುವ ಯರವರು ಒಂದು ವಿಶಿಷ್ಟ ಬುಡಕಟ್ಟು. ಕನದನಡ, ಕೊಡವ, ಮತ್ತು ಮಲೆಯಾಳಿ ಭಾಷೆಗಳ ಪ್ರಭುತ್ವದ ನಡುವೆಯೂ ತಮ್ಮದೇ ಆದ ‘ಯರವ’ ಉಪಭಾಷೆಯನ್ನು  ಉಳಿಸಿಕೊಂಡು ಬಂದಿರುವ ಈ ಜನಾಂಗ ಅದೇ ಭಾಷೆಯಲ್ಲಿ ಹಾಡು, ಕಥೆಗಳನ್ನು ಕಟ್ಟಿದ್ದಾರೆ. ಇವರ ಜನಾಂಗದ ಸಾಂಸ್ಕ್ರತಿಕ ವೀರನನ್ನು ಕುರಿತ ಮಹಾಕಾವ್ಯವನ್ನು ಹಾಡುವ ಹಾಡುಗಾರರೂ ಇದ್ದಾರೆ.’ದುಡಿ’ ಬಾರಿಸುತ್ತಾ ಹಾಡುವ ಕಾವ್ಯವನ್ನು ‘ಪಟ್ಟೋರ್’ ಎಂದು ಕೆಲವರು ‘ಬಾಯನ’ ಎಂದು ಕೆಲವರು ಕರೆಯುತ್ತಾರೆ. ‘ಯರವ’ ಶಬ್ದ ‘ಇರವುಳ’ ಅಂದರೆ ಬೇಡುವವ ಎಂಬ ಶಬ್ದದಿಂದ ಬಂದುದಾಗಿರಬೇಕೆಂದೂ ‘ಪರವ’ ಶಬ್ದವೇ ಯರವ ಆಗಿದೆ ಊಹಿಸಲಾಗಿದೆ. ಪಶ್ಚಿಮ ಘಟ್ಟಗಳಲ್ಲಿ ವಾಸ ಮಾಡುತ್ತಿದ್ದ ‘ಚಂಡಾಳ’ರ ಒಂದು ಭಾಗದವರು ಎಂದೂ ಒಣದು ನಂಬಿಕೆ ಇದೆ. ಕೇರಳದ ವೈನಾಡು ಭಾಗದ ‘ಪರವ’ರಿಗೂ ತುಂಬಾ ಹೋಲಿಕೆ ಇದ್ದು 18ನೇ ಶತಮಾನದಲ್ಲಿ ಈ ಕಡೆ ವಲಸೆ ಬಂದಿರಬಹುದೆಂಬ ವಾದವೂ ಇದೆ. ಬೇರೆ ಬೇರೆ ಪ್ರದೇಶಗಳಿಗೆ ಸೇರಿದಯರವರು ಕೊಡಗಿನ ಈ ನೆಲದಲ್ಲಿ ಒಟ್ಟಿಗೆ ಸೇರಿರಬಹುದೆಂಬ ವಾದವನ್ನುಅವರಲ್ಲಿ ಈಗಿರುವ ‘ಪಂಜಿರಿಯರವ’, ‘ಫಣಿಯರವ’ ಹಾಗೂ ಬಡಗ ಎಂಬ ಪ್ರಭೇದಗಳಿಂದ ಪುಷ್ಟೀಕರಿಸಬಹುದೆಂದೂ ಹೇಳಲಾಗುತ್ತದೆ. ಒಟ್ಟಾರೆ ವೈನಾಡಿರಬಹುದು, ವಿರಾಜಪೇಟೆಯಿರಬಹುದು ಅಥವಾ ಸಹ್ಯಾದ್ರಿಯ ಯಾವುದೇ ಭಾಗದವರಿರಬಹುದು, ಇವರು ಬಹುದೂರದಿಂದ ಬಂದು ನೆಲೆದವರಂತೂ ಅಲ್ಲ. ಪಶ್ಚಿಮ ಘಟ್ಟಗಳ ಮಡಿಲಲ್ಲಿ ಬೆಳೆದು ವಿಕಾಸಗೊಂಡ ಜನಾಂಗವಿದು ಎಂಬುವುದರಲ್ಲಿ ಅನುಮಾನವಿಲ್ಲ. ಇವರುಯರವ ಭಾಷೆಯ ಜೊತೆಗೆ ಕನ್ನಡ, ಕೊಡವ ಮತ್ತು ಕೆಲವರು ಮಲೆಯಾಳಿ ಭಾಷೆಯನ್ನು ಬಲ್ಲವರಾಗಿದ್ದಾರೆ. ಯರವರು ದುಡಿತದ ದಣಿವಾರಿಸಿಕೊಳ್ಳಲು, ನೋವುಗಳನ್ನು ಮರೆಯಲು ರಾತ್ರಿ ಹೊತ್ತು ಸಾಮೂಹಿಕ ಕುಣಿತ ಮತ್ತು ಹಾಡುಗಳಿಗೆ ಪರವಶರಾಗುತ್ತಾರೆ. ಯರವರಕುಣಿತದ ವಿಶೇಷವೆಂದರೆ ಕುಣಿತದಲ್ಲಿ  ಇಷ್ಟೇ ಜನರಿರಬೇಕೆಂದಾಗಲೀ, ಇಂಥವರೇ ಇರಬೇಕೆಂದಾಗಲೀ ಯಾವುದೇ ಕಟ್ಟುಪಾಡುಗಳಿಲ್ಲ. ಹಿನ್ನಲೆಗೆ ಪ್ರಧಾನವಾಗಿ ಬಳಸುವುದು ‘ದುಡಿ’ ಮತ್ತು ‘ಚೀನಿ ವಾದ್ಯ’ ದುಡಿ ದಕ್ಷಿಣ ಕನ್ನಡ, ಉತ್ತರಕನ್ನಡ, ಶಿಮೊಗ್ಗ ಹಾಗೂ ಕೊಡಗಿನ ಗಿರಿಜನರಲ್ಲಿ  ಬಳಕೆಯಲ್ಲಿರುವ ಜನಪ್ರಿಯ ಚರ್ಮವಾದ್ಯ. ಆದರೆಯರವರ ‘ಚೀನಿ ವಾದ್ಯ’ ತುಂಬಾ ವಿಶೇಷವಾದ ಗಾಳಿವಾದ್ಯ. ಶ್ರುತಿ ಮೊದಲುಗೊಂಡು ಇದನ್ನು ಪೂರ್ಣ ಮರದಿಂದಲೇ ಮಾಡಿರುತ್ತಾರೆ. ಒಂದು ರೀತಿಯ ಗುಂಗು ತುಂಬುವ ನಾದ ವಿಶೇಷ. ಇದನ್ನು ಯರವರೇ ತಯಾರು ಮಾಡಿಕೊಳ್ಳುತ್ತಾರೆ. ದುಡಿಯ ಲಯಬದ್ದ ಬಡಿತಕ್ಕೆ ಬಾಗಿ ಬಾಗಿ ಜೋಲಿ ಹೊಡೆಯುತ್ತಾ ಕುಣಿಯುತ್ತಾರೆ. ಮಹಿಳೆಯರು ಮತ್ತು ಮಕ್ಕಳು, ಪುರುಷರನ್ನೊಳಗೊಂಡ ಸಾಮೂಹಿಕ ನೃತ್ಯವಿದು. ಯರವರ ಗಂಡಸರೇ ಕುಣಿಯುವ ಕೊಡವ ನೃತ್ಯದ ಮಾದರಿಯಾದ ‘ಯರವಾಟ್’ ನೃತ್ಯವೂ ಬಳಕೆಯಲ್ಲಿ ಇದೆ.
ನಿಕಲ್
ನಿಕಲ್ ಒಂದು ಬಿಳಿ ಬಣ್ಣದ ಮೂಲವಸ್ತು. ಇದು ಒಂದು ಲೋಹ. ಪ್ರಾಚೀನರಿಗೆ ಇದರ ಮಿಶ್ರ ಲೋಹಗಳ ಉಪಯೋಗದ ಬಗ್ಗೆ ತಿಳಿದಿತ್ತಾದರೂ ಇದನ್ನು ೧೭೫೧ರಲ್ಲಿ ಸ್ವೀಡನ್ ದೇಶದ ಅಕ್ಸೆಲ್ ಕ್ರಾನ್ಸ್ಟೆಡ್ಟ್ (Axel Cronstedt) ಎಂಬ ವಿಜ್ಞಾನಿ ಮಿಶ್ರ ಲೋಹಗಳಿಂದ ಬೇರ್ಪಡಿಸಿದರು. ಇದು ಬಹಳ ಹೊಳಪುಳ್ಳ ಲೋಹವಾದುದರಿಂದ ಹಲವಾರು ಮಿಶ್ರಲೋಹಗಳ ಉತ್ಪಾದನೆಯಲ್ಲಿ ಉಪಯೋಗದಲ್ಲಿದೆ. ಮುದ್ರಣ, ನಾಣ್ಯಗಳ ತಯಾರಿಕೆ, ಕೈಗಾರಿಕೆಗಳಲ್ಲಿ ರಾಸಯನಿಕ ವೇಗವರ್ಧಕವಾಗಿ ಹೆಚ್ಚಿನ ಪ್ರಮಾಣದಲ್ಲಿ ಬಳಕೆಯಲ್ಲಿದೆ.
ಇದು ಆವರ್ತ ಕೋಷ್ಟಕದ ೮ನೆಯ ಗುಂಪಿನ ಸಂಕ್ರಮಣಲೋಹ. ಪರಮಾಣು ಸಂಖ್ಯೆ ೨೮, ಪರಮಾಣು ತೂಕ ೫೮.೭೧. ರಾಸಾಯನಿಕ ಪ್ರತೀಕ Ni. ನೈಸರ್ಗಿಕವಾಗಿ ದೊರೆಯುವ ಐಸೊಟೋಪುಗಳು ೫೮, ೬೦, ೬೧, ೬೨, ೬೪. ಎಲೆಕ್ಟ್ರಾನಿಕ್ ವಿನ್ಯಾಸ 1s22s22p63s23p63d84s2. ದ್ರವನಬಿಂದು ೧೪೫೨೦C, ಕ್ವಥನ ಬಿಂದು ೨೮೦೦೦C ಸಾಂದ್ರತೆ (g / cm3 ಗಳಲ್ಲಿ ) ಘನ ವಸ್ತುವಿಗೆ ೮.೮, ಒಂಟಿ ಹರಳಿಗೆ ೯.೦೪. ಕ್ರಾನ್‌ಸ್ಟೆಡ್ ಎಂಬಾತ ಇದನ್ನು ನಿಕೊಲೈಟ್ ಎಂಬ ಅದುರಿನಿಂದ ಪ್ರತ್ಯೇಕಿಸಿದ (೧೭೫೧). ಬರ್ಗ್‌ಮ್ಯಾನ್ ೧೭೭೫ರಲ್ಲಿ ಶುದ್ಧ ಲೋಹವನ್ನೂ ಅದರ ಗುಣಗಳನ್ನೂ ಪತ್ತೆಹಚ್ಚಿದ.
ಪ್ರಸರಣ
ನಿಕಲ್ ಭೂಮಿಯ ಮೇಲ್ಪದರದಲ್ಲಿ ಇದರ ಶೇಕಡ ೦.೦೧೬ರಷ್ಟು ಹರಡಿದೆ. ಹೆಚ್ಚಾಗಿ ಸಲ್ಫರ್, ಆರ್ಸೆನಿಕ್ ಮತ್ತು ಆ್ಯಂಟಿಮೊನಿಗಳೊಡನೆ ಇದು ಸಂಯುಕ್ತಗಳ ರೂಪದಲ್ಲಿ ದೊರೆಯುವುದು. ಅಸಂಯುಕ್ತ ನಿಕಲ್ ಕಬ್ಬಿಣದೊಡನೆ ಮಿಶ್ರಲೋಹವಾಗಿ ಉಲ್ಕಾಶಿಲೆಗಳಲ್ಲಿ ಇರುತ್ತದೆ. ನಿಕಲಿನ ಮುಖ್ಯ ಖನಿಜಗಳೆಂದರೆ ಹಳದಿ ನಿಕಲ್ ಅದರು ಯಾ ಮಿಲ್ಲಿರೈಟ್ NiAs, ಕೆಂಪು ನಿಕಲ್ ಅದುರು ಯಾ ಕೂಫರ್ ನಿಕಲ್ NiAs, ಬಿಳಿ ನಿಕಲ್ ಅದುರು ಯಾ ನಿಕಲೈಟ್ NiAs2. ಲೋಹದ ತಯಾರಿಕೆಯ ದೃಷ್ಟಿಯಿಂದ ಇವುಗಳಿಗಿಂತ ಮುಖ್ಯವಾದ ಅದುರಿನ ಹೆಸರು ಪೆಂಟ್‌ಲ್ಯಾಂಡೈಟ್ NiS2 FeS. ಒಂಟಾರಿಯೋದ ಸಡ್‌ಬರಿಯಲ್ಲಿ ಇದು ಹೇರಳವಾಗಿ ಸಿಗುತ್ತದೆ. ಇದರಲ್ಲಿ ಸೇಕಡ ೩ ರವರೆಗೂ ನಿಕಲ್ ಇರಬಲ್ಲದು.
ತಯಾರಿಕೆ
ಅದುರುಗಳಲ್ಲಿ ಇರುವ ನಿಕಲಿನ ಅಂಶ ಅತ್ಯಲ್ಪ. ಇತರ ವಸ್ತುಗಳ ಸಂಯೋಗ ಯಾ ಮಿಶ್ರವಾಗಿರುವ ಪರಿಮಾಣಗಳಿಗೆ ಅನುಸಾರವಾಗಿ ನಿಕಲನ್ನು ಬೇರ್ಪಡಿಸುವ ವಿಧಾನಗಳು ಬೇರೆ ಬೇರೆ. ಇತ್ತೀಚೆಗೆ ಹೆಚ್ಚಿನ ಮೊತ್ತದ ನಿಕಲನ್ನು ಸಡ್‌ಬರಿಯ ಅದುರುಗಳಿಂದ ತಯಾರಿಸಲಾಗುತ್ತಿದೆ. ಇವುಗಳಲ್ಲಿ ತಾಮ್ರ ಕೂಡ ಉಂಟು. ಮೊದಲಿಗೆ ಅದುರುಗಳನ್ನು ವಾಯುವಿನಲ್ಲಿ ಚೆನ್ನಾಗಿ ಕಾಸಲಾಗುವುದು. ಆಗ ಸಲ್ಫರ್ ಮತ್ತು ಆರ್ಸೆನಿಕ್ ಧಾತುಗಳ ಕೆಲವಂಶ ಉತ್ಕರ್ಷಣಗೊಂಡು ಹೋಗುವುವು. ಬಳಿಕ ಅದುರುಗಳನ್ನು ಸಿಲಿಕ ಇರುವ ವಸ್ತುಗಳೊಡನೆ ವಾಯುವಿನ ಸಮಕ್ಷಮ ಬೆಸಿಮರ್ ಪರಿವರ್ತಕದಲ್ಲಿ ಕಾಸಿದಾಗ ಕಬ್ಬಿಣ ಧಾತು ಮಲರೂಪದಲ್ಲಿ ಬೇರ್ಪಡುವುದು. ನಿಕಲ್ ಮತ್ತು ತಾಮ್ರ ಸಲ್ಫೈಡುಗಳ ಮಿಶ್ರಣ ಸಿಕ್ಕುವುದು. ಇದನ್ನು ವಾಯುವಿನಲ್ಲಿ ಚೆನ್ನಾಗಿ ಕಾಸಿದಾಗ ಇವೇ ಲೋಹಗಳ ಆಕ್ಸೈಡುಗಳ ಮಿಶ್ರಣ ದೊರಕುವುದು. ಇದನ್ನು ಜಲಮಿಶ್ರಿತ ಸಲ್ಫ್ಯೂರಿಕ್ ಆಮ್ಲದೊಡನೆ ಕುಲುಕಿದಾಗ ತಾಮ್ರದ ಆಕ್ಸೈಡ್ ವಿಲೀನಿಸುವುದು. ಆದರೆ ನಿಕಲ್ ಆಕ್ಸೈಡ್ ಅಲ್ಪ ಮೊತ್ತದಲ್ಲಿ ಮಾತ್ರ ವಿಲೀನಿಸುವುದು. ನಿಕಲ್ ಆಕ್ಸೈಡನ್ನು ಬೇರ್ಪಡಿಸಿ ೩೦೦೦-೩೫೦೦ ಡಿಗ್ರಿ ಉಷ್ಣತೆಗೆ ಕಾಸಿ ಅದರ ಮೇಲೆ ಜಲಾನಿಲವನ್ನು (ವಾಟರ್ ಗ್ಯಾಸ್) ಹಾಯಿಸಿದಾಗ ಹೈಡ್ರೋಜನ್ನಿನಿಂದ ಆ ಆಕ್ಸೈಡ್ ಆಕರ್ಷಿಸಲ್ಪಟ್ಟು ನಿಕಲ್ ಉಳಿಯುವುದು. ಆದರೆ ಇದರಲ್ಲಿ ಕಲ್ಮಷಗಳಿರುವುವು. ಮೋಂಡ್ ಕಾರ್ಬೊನಿಲ್ ಪ್ರಕ್ರಿಯೆಯಿಂದ ನಿಕಲನ್ನು ಶುದ್ಧ ಮಾಡುವರು. ೫೫ºC ಡಿಗ್ರಿ ಉಷ್ಣತೆಯಲ್ಲಿ ಅಶುದ್ಧ ನಿಕಲಿನ ಮೇಲೆ ಇಂಗಾಲದ ಮಾನಾಕ್ಸೈಡ್ ವರ್ತಿಸಿದಾಗ ನಿಕಲ್ ಟೆಟ್ರ ಕಾರ್ಬೊನಿಲಿನ, Ni(CO)4, ಹಬೆ ಉಂಟಾಗುವುದು. ಇದನ್ನು ೧೫೦೦-೧೮೦೦ ಡಿಗ್ರಿ ಉಷ್ಣತೆಯಲ್ಲಿ ಇರಿಸಿದ ಗೋಪುರದಲ್ಲಿ ಹಾಯಿಸುವರು. ಆಗ ಈ ಹಬೆ ವಿಭಜನೆಗೊಂಡು ಚಲಾಯಮಾನವಾದ ನಿಕಲ್ ಚೂರುಗಳ ಮೇಲೆ ಲೋಹ ಜಮಾವಣೆ ಆಗುವುದು. ಹೊರಗೆ ಬರುವ ಇಂಗಾಲದ ಮಾನಾಕ್ಸೈಡ್ ಅನಿಲವನ್ನು ಪುನಃ ಉಪಯೋಗಿಸುವರು. ಈ ರೀತಿಯಲ್ಲಿ ಸಿಕ್ಕಿದ ನಿಕಲ್ ೯೯.೮% ಶುದ್ಧವಾಗಿರುವುದು. ವಿದ್ಯುದ್ವಿಶ್ಲೇಷಣದ ಮೂಲಕವೂ ಶುದ್ಧ ನಿಕಲನ್ನು ಪಡೆಯಬಹುದು. ನಿಕಲ್ ಸಲ್ಫೇಟಿನ ದ್ರಾವಣದಲ್ಲಿ ಶುದ್ಧ ನಿಕಲಿನ ಕ್ಯಾಥೋಡ್ ಮತ್ತು ಶುದ್ಧ ಮಾಡಬೇಕಾದ ನಿಕಲಿನ ತುಂಡುಗಳನ್ನು ಆ್ಯನೋಡ್ ಆಗಿ ಪ್ರಯೋಗಿಸಬೇಕು.
ಗುಣಗಳು
ನಿಕಲ್ ಲೋಹ ಬೆಳ್ಳಿಯಂತೆ ಶುಭ್ರವಾಗಿಯೂ ಹೊಳಪಾಗಿಯೂ ಇರುವುದು.. ಇದನ್ನು ಚೆನ್ನಾಗಿ ಕಾಂತಿಯುಕ್ತವಾಗಿ ಮಾಡಬಹುದು. ಇದು ಬೆಳ್ಳಿಯ ೧೩.೮%ರಷ್ಟು ವಿದ್ಯುದ್ವಾಹಕ. ನಿಕಲನ್ನು ತೆಳ್ಳಗಿನ ತಗಡಾಗಿ ತಟ್ಟಬಹುದು ; ಸೂಕ್ಷ್ಮ ತಂತಿಯಾಗಿ ಎಳೆಯಬಹುದು. ಶುದ್ಧ ನಿಕಲಿಗೆ ಕಾಂತೀಯ ಗುಣ ಉಂಟು. ಘನಸ್ಥಿತಿಯಲ್ಲಿ ನಿಕಲ್ ವಾಯು ಮತ್ತು ನೀರಿನ ಪ್ರಕ್ರಿಯೆಗಳನ್ನು ನಿರೋಧಿಸುತ್ತದೆ. ಆದರೆ ಸೂಕ್ಷ್ಮ ಪುಡಿರೂಪದಲ್ಲಿದ್ದಾಗ ವಾಯುವಿನಲ್ಲಿ ಸ್ವದಾಹಿ ಆಗಬಲ್ಲದು. ನಿಕಲ್ ತಂತಿಯನ್ನು ಆಕ್ಸಿಜನ್ನಿನಲ್ಲಿ ಕಾಸಿದಾಗ ಕಿಡಿಗಳನ್ನೂ ಸೂಸಿ ಉರಿಯುತ್ತದೆ. ನಿಕಲಿನ ತಗಡನ್ನು ವಾಯುವಿನಲ್ಲಿ ಕಾಸಿದಾಗ ಹೊಳಪು ಮಾಸುತ್ತದೆ. ಕಾಸಿದ ನಿಕಲ್ ಕ್ಲೋರೀನ್ ಮತ್ತು ಬ್ರೋಮೀನುಗಳಲ್ಲಿ ಉರಿಯುತ್ತದೆ. ಫಾಸ್ಫರಸ್, ಆರ್ಸೆನಿಕ್ ಮತ್ತು ಆ್ಯಂಟಿಮನಿಗಳೊಡನೆ ನಿಕಲ್ ಸಂಯೋಗಗೊಳ್ಳಬಲ್ಲದು. ಅಲ್ಯೂಮಿನಿಯಮಿನೊಡನೆ ಕಾಸಿದಾಗ ಅತಿ ತ್ವರೆಯಾಗಿ ಸಂಯೋಗಿಸುತ್ತದೆ. ನಿಕಲಿನ ಸೂಕ್ಷ್ಮ ಪುಡಿ, ಮುಖ್ಯತಃ, ಅಧಿಕೋಷ್ಣತೆಗಳಲ್ಲಿ ಹೈಡ್ರೊಜನ್ನನ್ನು ಹೀರುವುದು. ಜಲಮಿಶ್ರಿತ ಹೈಡ್ರೊಕ್ಲೋರೀಕ್ ಮತ್ತು ಸಲ್ಫ್ಯೂರಿಕ್ ಆಮ್ಲಗಳು ಸಾವಕಾಶವಾಗಿ ನಿಕಲಿನ ಮೇಲೆ ವರ್ತಿಸುವುವು. ಈ ಲೋಹದ ಜಲಮಿಶ್ರಿತ ನೈಟ್ರಿಕ್ ಆಮ್ಲದಲ್ಲಿ ವಿಲೀನವಾಗುವುದಾದರೂ ಸಾರ ನೈಟ್ರಿಕ್ ಆಮ್ಲದಲ್ಲಿ ನಿಶ್ಚೇಷ್ಟಿತವಾಗುವುದು. ಕ್ಷಾರಗಳು ನಿಕಲಿನ ಮೇಲೆ ವರ್ತಿಸುವುದಿಲ್ಲ.
ಉಪಯೋಗಗಳು
ಮುಖ್ಯವಾಗಿ ಮಿಶ್ರಲೋಹಗಳಲ್ಲಿ ನಿಕಲಿನ ಉಪಯೋಗವಿದೆ. ಇದರ ಮಿಶ್ರಲೋಹಗಳು ಶುಭ್ರವಾಗಿದ್ದು ಹೊಳಪಿನಿಂದ ಕೂಡಿರುತ್ತವೆ. ನಿಕಲ್ ಮತ್ತು ತಾಮ್ರಗಳ ಮಿಶ್ರಲೋಹದ ನಾಣ್ಯಗಳು ಬಹಳ ಪ್ರಾಚೀನ ಕಾಲದಲ್ಲಿ ಕೂಡ ಬಳಕೆಯಲ್ಲಿದ್ದವು. ಆಧುನಿಕ ನಾಣ್ಯಗಳ ಮಿಶ್ರಲೋಹದಲ್ಲಿ ೭೫% ತಾಮ್ರ ೨೫% ನಿಕಲ್ ಇರುತ್ತವೆ. ಶುದ್ಧ ನಿಕಲನ್ನು ಕೂಡ ನಾಣ್ಯಗಳಲ್ಲಿ ಉಪಯೋಗಿಸುವುದಿದೆ. ಜರ್ಮನ್ ಸಿಲ್ವರ್ ಯಾ ನಿಕಲ್ ಸಿಲ್ವರ್ ಎಂಬ ಮಿಶ್ರಲೋಹದಲ್ಲಿ ೧೦%-೨೦% ನಿಕಲ್, ೪೦%-೭೦% ತಾಮ್ರ, ೫%-೧೦% ಸತುವು ಉಂಟು. ಇದು ಗೃಹೋಪಕರಣ ಮತ್ತು ಆಭರಣಗಳಲ್ಲಿ ನಕಲಿ ಬೆಳ್ಳಿಯೋಪಾದಿಯಲ್ಲಿ ಉಪಯೋಗಕ್ಕೆ ಬರುತ್ತದೆ. ಶುದ್ಧ ನಿಕಲನ್ನು ಕೂಡ ಗೃಹ ಮತ್ತು ಪ್ರಯೋಗಶಾಲೆಗಳ ಕೆಲವು ಉಪಕರಣಗಳಲ್ಲಿ ಉಪಯೋಗಿಸುವುದುಂಟು. ನಿಕಲ್ ಬೆರೆತ ಉಕ್ಕಿಗೆ ನಿಕಲ್ ಸ್ಟೀಲ್ ಎಂದೇ ಹೆಸರು. ಇದು ಕಠಿನವಾಗಿಯೂ ಬಿಗುವಾಗಿಯೂ ಇರುವುದು. ಸ್ಟೇನ್‌ಲೆಸ್ ಸ್ಟೀಲ್ (ತುಕ್ಕುರಹಿತ ಉಕ್ಕು) ಎಂಬ ಮಿಶ್ರಲೋಹ. ವಾಯು, ನೀರು, ಪಾದರಸ ಮುಂತಾದವುಗಳಿಂದ ಮಾಸುವುದಿಲ್ಲ. ಗೃಹ, ಯಂತ್ರ ಮತ್ತು ಪ್ರಯೋಗಶಾಲೆಗಳ ಉಪಕರಣಗಳಲ್ಲಿ ಇದನ್ನು ಹೆಚ್ಚಾಗಿ ಬಳಸುತ್ತಾರೆ. ಈ ಮಿಶ್ರಲೋಹದಲ್ಲಿ ಉಕ್ಕು, ನಿಕಲ್ ಮತ್ತು ಕ್ರೋಮಿಯಮ್ ಸೇರಿರುತ್ತವೆ. ೬೭% ನಿಕಲ್, ೨೮% ತಾಮ್ರ ಮತ್ತು ಅಲ್ಪ ಮೊತ್ತಗಳಲ್ಲಿ ಕಬ್ಬಿಣ ಮತ್ತು ಮ್ಯಾಂಗನೀಸ್ ಇರುವ ಮಿಶ್ರಲೋಹಕ್ಕೆ ಮೊನೆಲ್‌ಮೆಟಲ್ ಎನ್ನುವರು. ಇದು ಗಟ್ಟಿಯಾಗಿಯೂ ಬಿಗುಪಾಗಿಯೂ ಇರುತ್ತದೆ. ವಾಯು, ಕಡಲನೀರು ಆಮ್ಲಗಳ ವರ್ತನೆ ಮೊದಲಾದವನ್ನು ಇದು ನಿರೋಧಿಸಬಲ್ಲದು. ಆದ್ದರಿಂದ ರಾಸಾಯನಿಕ ಹಾಗೂ ಔದ್ಯೋಗಿಕ ಉಪಕರಣಗಳಲ್ಲಿ ಇದರ ಉಪಯೋಗ ಉಂಟು. ಕಾನ್‌ಸ್ಟ್ಯಾಂಟಿನ್ (೪೦% ನಿಕಲ್ ಮತ್ತು ೬೦% ತಾಮ್ರ) ಮತ್ತು ಮ್ಯಾಂಗನೀಸ್ (೪% ನಿಕಲ್, ೧೨% ಮ್ಯಾಂಗನೀಸ್ ಮತ್ತು ೮೪% ತಾಮ್ರ) ಮಿಶ್ರಲೋಹಗಳನ್ನು ವಿದ್ಯುದ್ರೋಧ ತಂತಿಗಳಲ್ಲಿ ಉಪಯೋಗಿಸಲಾಗುವುದು. ನೈಕ್ರೋಮನ್ನು (೬೦% ನಿಕಲ್ ಮತ್ತು ೪೦% ಕ್ರೊಮಿಯಮ್) ವಿದ್ಯುತ್ ಒಲೆ ಮತ್ತು ಶಾಖಕಾರಿಗಳಲ್ಲಿ ಬಳಸುವರು.
ಹೈಡ್ರೊಜನೀಕರಣದಲ್ಲಿ (ಹೈಡ್ರೊಜಿನೇಶನ್) ಕ್ರಿಯಾವರ್ಧಕವಾಗಿ ನಿಕಲಿನ ಉಪಯೋಗವಿದೆ. ನಿರ್ದಿಷ್ಟ ಉಷ್ಣತೆಗೆ ಕಾಸಿದ ತೈಲಗಳಲ್ಲಿ ನಿಕಲಿನ ಸೂಕ್ಷ್ಮ ಪುಡಿಗಳ ಸಮಕ್ಷಮ ಹೈಡ್ರೊಜನ್ನನ್ನು ಹಾಯಿಸಿದಾಗ ಆ ತೈಲಗಳ ಕಾರ್ಬನ್ನಿನ ಆಪರ್ಯಾಪ್ತ ಭಾಗಗಳು ಹೈಡ್ರೊಜನ್ನಿನೊಡನೆ ಸಂಯೋಗಗೊಂಡು ಪರ್ಯಾಪ್ತವಾಗುತ್ತವೆ. ಹೀಗೆ ಉಂಟಾದ ಸಂಯುಕ್ತಗಳು ಘನರೂಪದಲ್ಲಿರುವುವು. ಈ ಪ್ರಕ್ರಿಯೆಗೆ ತೈಲಗಳ ಘನೀಕರಣವೆಂದು ಕೂಡ ಹೆಸರಿದೆ. ಅಖಾದ್ಯ ತೈಲಗಳನ್ನು ಈ ಪ್ರಕ್ರಿಯೆಯಿಂದ ಖಾದ್ಯ ಪದಾರ್ಥಗಳಾಗಿ ಪರಿವರ್ತಿಸಬಹುದು. ನಿಕಲ್ ಅಮೋನಿಯಮ್ ಸಲ್ಫೇಟ್ ಲವಣವನ್ನು ನಿಕಲ್ ವಿದ್ಯುತ್ ವಿಲೇಪನ ಕಾರ್ಯದಲ್ಲಿ ಉಪಯೋಗಿಸುವುದಿದೆ.
ನಿಕಲ್ ಸಂಯುಕ್ತಗಳು
ಸಂಯುಕ್ತಗಳಲ್ಲಿ ನಿಕಲಿನ ವೇಲನ್ಸಿ ಪ್ರಾಯಶಃ ಎರಡು ಆಕ್ಸೈಡುಗಳು. ನಿಕಲ್ ಮಾನಾಕ್ಸೈಡ್, NiO; ನಿಕಲ್ ಹೈಡ್ರಾಕ್ಸೈಡ್, ನೈಟ್ರೇಟ್ ಯಾ ಕಾರ್ಬನೇಟನ್ನು ಕಾಸಿದಾಗ ಇದು ಪ್ರಾಪ್ತವಾಗುವುದು. ಹಸಿರು ಬಣ್ಣದ ಈ ಪುಡಿ ನೀರಿನಲ್ಲಿ ವಿಲೀನವಾಗುವುದಿಲ್ಲ; ಆದರೆ ಆಮ್ಲಗಳಲ್ಲಿ ಸುಲಭವಾಗಿ ವಿಲೀನವಾಗುವುದು. ಹೈಡ್ರೊಜನ್ನಿನಲ್ಲಿ ಇದನ್ನು ಕಾಸಿದಾಗ ಅಪಕರ್ಷಿಸಿ ನಿಕಲ್ ಉಳಿಯುವುದು. ಪಿಂಗಾಣಿ ಮತ್ತು ಎನಾಮಲುಗಳಿಗೆ ಬಣ್ಣ ಕೊಡುವುದರಲ್ಲಿ ಇದರ ಉಪಯೋಗ ಉಂಟು.
ನಿಕಲ್ ಡೈಆಕ್ಸೈಡ್, NiO2 : ನಿಕಲ್ ಲವಣದ ದ್ರಾವಣದೊಡನೆ ಕ್ಷಾರ ಹೈಪೊಕ್ಲೋರೈಡ್ ಯಾ ಹೈಪೊಬ್ರೋಮೈಟನ್ನು ಬೆರೆಸಿದಾಗ ಇದು ಕಪ್ಪು ಚೂರ್ಣವಾಗಿ ದೊರೆಯುವುದು. ಇದು ಪ್ರಬಲ ಉತ್ಕರ್ಷಣಕಾರಿ.
ನಿಕಲ್ ಹೈಡ್ರಾಕ್ಸೈಡ್ : Ni(OH)2 ನಿಕಲ್ ಲವಣದ ದ್ರಾವಣದೊಡನೆ ಕ್ಷಾರ ಹೈಡ್ರಾಕ್ಸೈಡ್ ದ್ರಾವಣ ಸೇರಿದಾಗ ನಿಕಲ್ ಹೈಡ್ರಾಕ್ಸೈಡ್ ಒತ್ತರಿಸಲ್ಪಡುವುದು. ಆಮ್ಲಗಳಲ್ಲಿ ಇದು ಸುಲಭವಾಗಿ ವಿಲೀನವಾಗುವುದು. ಅಮೊನಿಯ ದ್ರಾವಣದಲ್ಲಿ ಸಹ ಇದು ವಿಲೀನಗೊಂಡು ನೀಲಿಬಣ್ಣದ ದ್ರಾವಣವನ್ನು ಕೊಡುವುದು. ಕಾಸಿದಾಗ ನಿಕಲ್ ಮಾನಾಕ್ಸೈಡ್ ಉಳಿಯುವುದು.
ನಿಕಲಿನ ಲವಣಗಳು : ನಿಕಲಿನ ಆಕ್ಸೈಡ್, ಹೈಡ್ರಾಕ್ಸೈಡ್ ಯಾ ಕಾರ್ಬೊನೇಟನ್ನು ಆಮ್ಲಗಳಲ್ಲಿ ವಿಲೀನಗೊಳಿಸಿದಾಗ ನಿಕಲ್ ಲವಣಗಳು ಉಂಟಾಗುವುವು. ಇವುಗಳ ಬಣ್ಣ ಹಸಿರು. ಈ ಲವಣಗಳ ಸ್ಫಟಿಕಗಳಲ್ಲಿ ಸಂಯೋಜಿತ ಜಲವಿರುವುದು. ಉದಾಹರಣೆಗೆ ನಿಕಲ್ ಕ್ಲೋರೈಡ್ NiCl2.6H2O, ನಿಕಲ್ ಸಲ್ಫೇಟ್ NiSO4.7H2O, ನಿಕಲ್ ನೈಟ್ರೇಟ್ Ni(NO3)2.6H2O.
ಹೊರಗಿನ ಕೊಂಡಿಗಳು
ವರ್ಗ:ಮೂಲಧಾತುಗಳು ವರ್ಗ:ಲೋಹಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರಂಗ
ವರಂಗ ಕಾರ್ಕಳ ತಾಲೂಕಿನಲ್ಲಿರುವ ಒಂದು ಜೈನ ಯಾತ್ರಾ ಸ್ಥಳ.
ವರಂಗ ಕೆರೆ ಬಸದಿ
ಒಂದು ಕಡೆ ಎತ್ತರಕ್ಕೆ ಉದ್ದಾನುದ್ದ ಹರಡಿ ನಿಂತ ಪಶ್ಚಿಮ ಘಟ್ಟದ ಪಸಿರುಡೆಯ ಸೊಬಗು. ಮತ್ತೊಂದು ಕಡೆಯಲ್ಲಿ ಹಚ್ಚ ಹಸಿರಿನ ಗದ್ದೆ, ತೋಟದ ಬೆಡಗು. ನಡುವೆ ವಿಶಾಲ ಕೆರೆಯ ಮಧ್ಯೆ ಫಳಫಳಿಸುವ ಪದ್ಮಾವತಿ ದೇವಿಯ ಬಸದಿ. ನೀರಿನಲ್ಲಿ ಅಲ್ಲಾಡುವ ಮಂದಿರದ ಚಿತ್ರಕ್ಕೆ ಕಮಲದ ಹೂವುಗಳ ಸಿಂಗಾರದೈಸಿರಿ.
ಇಂತಹುದೊಂದು ಅಪರೂಪದ, ಇಡೀ ದಕ್ಷಿಣ ಭಾರತದಲ್ಲಿ ಮತ್ತೆಲ್ಲೂ ಸಿಗದಂಥ ಸೌಂದರ್ಯ ಮತ್ತು ದೈವಿಕ ಶಕ್ತಿಯ ಪರಮ ಕ್ಷೇತ್ರವನ್ನು ನೋಡಬೇಕಾದರೆ ನೀವು ಉಡುಪಿ ಜಿಲ್ಲೆಯ ಕಾರ್ಕಳ ತಾಲೂಕಿನ ವರಂಗ ಎಂಬ ಪುಟ್ಟ ಹಳ್ಳಿಗೆ ಬರಬೇಕು.
14 ಎಕರೆ ವಿಸ್ತಾರದ ತುಂಬಿ ತುಳುಕುವ ಕೆರೆಯ ನಡುವೆ ನೆಲೆ ನಿಂತಿರುವ ನಕ್ಷತ್ರಾಕಾರದ ಚತುರ್ಮುಖ ಬಸದಿ ಚೆಲುವನ್ನು ನೋಡಿಯೇ ಆನಂದಿಸಬೇಕು. ಪದ್ಮಾವತಿ ದೇವಿಯ ಸನ್ನಿಧಿಯನ್ನು ತಲುಪಲು ದೋಣಿಯೊಂದೇ ದಾರಿ. ಸುಮಾರು 100 ಮೀಟರ್‌ಗಿಂತಲೂ ಹೆಚ್ಚು ದೂರವನ್ನು ಯಾವ ಮಳೆ, ಬಿಸಿಲು ಕಾಲದಲ್ಲೂ ದೋಣಿಯ ಮೂಲಕವೇ ಕ್ರಮಿಸಬೇಕು. ಆ ದೋಣಿ ಪಯಣವೇ ಒಂದು ರೋಚಕ ಅನುಭವ.
ದೋಣಿಯಲ್ಲಿ ಸಾಗಿ ಕೆರೆಬಸದಿಯ ಮೆಟ್ಟಿಲನ್ನು ಹತ್ತಿ ನಿಂತು ನೋಡಿದರೆ ಸುತ್ತಲೂ ಜಲರಾಶಿ ಚೆಲುವು. ಅದರಾಚೆಗೆ ಹಸಿರು ರಾಜಿ. ಹೆಚ್ಚೆಂದರೆ ಐದು ಸೆಂಟ್ಸ್ ಜಾಗದಲ್ಲಿ ನಿರ್ಮಿಸಿದ ಮಂಟಪ ರೂಪಿ ಬಸದಿ ಹಲವು ವೈಶಿಷ್ಟ್ಯಗಳನ್ನು ಒಡಲಲ್ಲಿ ಹೊತ್ತುಕೊಂಡಿದೆ. ಜೈನ ತೀರ್ಥಂಕರರಾದ ಪಾರ್ಶ್ವನಾಥ, ಅನಂತನಾಥ, ನೇಮಿನಾಥ, ಶಾಂತಿನಾಥ ವಿಗ್ರಹಗಳು ಖಡ್ಗಾಸನ ಭಂಗಿಯ ಕರಿ ಶಿಲೆಯಲ್ಲಿ ಕೆತ್ತಲ್ಪಟ್ಟವೆ. ಹೊಯ್ಸಳ ಮತ್ತು ಚಾಲುಕ್ಯ ಶೈಲಿಗಳ ಸಮ್ಮಿಶ್ರಣವಿದು. ಈ ವಿಗ್ರಹಗಳ ಎರಡೂ ಬದಿಗಳಲ್ಲಿ ಆಯಾ ತೀರ್ಥಂಕರರ ಯಕ್ಷ, ಯಕ್ಷಿಯರ ಬಿಂಬಗಳಿವೆ. ಪೂರ್ವದಲ್ಲಿರುವ ಪಾರ್ಶ್ವನಾಥ ವಿಗ್ರಹದ ಪಕ್ಕ ಪದ್ಮಾವತಿ ದೇವಿಯ ಬಿಂಬವಿದೆ. ಅವಳೇ ಇಲ್ಲಿನ ಪ್ರಧಾನ ಶಕ್ತಿ.
ಗುಡಿಯಲ್ಲಿರುವ ಮೂರ್ತಿಗಳು ೧೨ನೇ ಶತಮಾನದವು ಎಂದು ನಂಬಲಾಗಿದೆ. ಆಗಲೇ ಈ ಬಸದಿಯನ್ನು ನಿರ್ಮಿಸಲಾಗಿದ್ದು, ಕೆರೆಯನ್ನು 12ನೇ ಶತಮಾನದಲ್ಲಿ ಆಳುಪ ರಾಣಿ ಜಾಕಲಿ ದೇವಿ ನಿರ್ಮಿಸಿದ್ದಾಳೆ ಎಂಬ ಐತಿಹ್ಯವಿದೆ.
ಪ್ರಾಕೃತಿಕ ಸೌಂದರ್ಯದ ಪರಮ ಸೀಮೆಯಂತಿರುವ ಈ ಚೆಲುವಿನ ಆಲಯಕ್ಕೆ ಹೋಗಲು ಇರುವ ನೀರ ದಾರಿಗೆ ದೋಣಿಯೊಂದೇ ಸಾಥಿ.
ಇಷ್ಟಾರ್ಥ ಸಿದ್ಧಿ ಕ್ಷೇತ್ರ : ಮೂಲತ: ಇದೊಂದು ಜೈನ ಕ್ಷೇತ್ರ. ಆದರೆ, ಇಲ್ಲಿಗೆ ಬಂದು ಪೂಜೆ ಸಲ್ಲಿಸುವವರಲ್ಲಿ ಹೆಚ್ಚಿನವರು ಅನ್ಯ ಧರ್ಮೀಯರು. ನೀರ ಮಧ್ಯೆ ಕುಳಿತ ಪದ್ಮಾವತಿ ದೇವಿ ಇಷ್ಟಾರ್ಥ ಸಿದ್ಧಿಯಾಗುವಂತೆ ಮಾಡುತ್ತಾಳೆ ಎನ್ನುವುದು ನಂಬಿಕೆ. ಮದುವೆಗಾಗಿ ಹರಕೆ ಹೇಳಿಕೊಳ್ಳುವುದು, ದೇವರ ಪ್ರಸಾದ ಕೇಳುವುದರ ಜತೆಗೆ ಮದುವೆಯಾದ ಹೊಸ ಜೋಡಿ ಮೊದಲ ಪೂಜೆ ಸಲ್ಲಿಸಲು ಈ ಬಸದಿಗೆ ಬರುವುದು ವಿಶೇಷ. ಇದರ ಜತೆಗೆ ಚರ್ಮ ರೋಗಗಳಿಗೆ ಹಲವರು ಹರಕೆ ಹೇಳಿಕೊಳ್ಳುತ್ತಾರೆ. ಸಮಸ್ಯೆ ಪರಿಹಾರವಾದಾಗ ಬೆಳ್ತಿಗೆ ಅಕ್ಕಿ, ಹುರುಳಿಯನ್ನು ದೇವರಿಗೆ ಅರ್ಪಿಸಲಾಗುತ್ತದೆ.
ಮತ್ಸ್ಯಧಾಮ ಹರಕೆಯಾಗಿ ಬಂದ ಅಷ್ಟೂ ಅಕ್ಕಿ, ಹುರುಳಿಗಳೆಲ್ಲ ಜಲರಾಶಿಯಲ್ಲಿ ಮನೆ ಮಾಡಿಕೊಂಡಿರುವ ಮೀನುಗಳ ಆಹಾರ. ಇದನ್ನು ನೀರಿಗೆ ಹಾಕಿದಾಗ ಎದ್ದೆದ್ದು ಬರುವ, ಆಹಾರಕ್ಕಾಗಿ ಪೈಪೋಟಿ ನಡೆಸುವ, ದೊಡ್ಡ ಗಾತ್ರದ ಮೀನುಗಳ ಸೌಂದರ್ಯವೂ ಆಹ್ಲಾದಕರ. ನಿರಂತರ ಧಾರೆ: ಅಚ್ಚರಿ ಎಂದರೆ ವರ್ಷದ ಯಾವ ಕಾಲದಲ್ಲೂ ಈ ಕೆರೆಯ ನೀರು ಬತ್ತುವುದಿಲ್ಲ. ಅಂಥ ಬರಗಾಲದಲ್ಲಿ ಕೆಲವು ದಿನ ನಡೆದು ಕೊಂಡು ಬಸದಿ ಸೇರಿದ ಉದಾಹರಣೆ ಬಿಟ್ಟರೆ ಉಳಿದೆಲ್ಲ ಕಾಲದಲ್ಲೂ ಕೆರೆ ತುಂಬಿ ತುಳುಕುತ್ತದೆ. ಬಸದಿಯ ಒಂದು ಪಾರ್ಶ್ವದಲ್ಲಿರುವ ವರಂಗ ತೀರ್ಥ ಈ ನೀರ ಸೆಲೆಯ ಮೂಲ. ಮೂರು ಹೊತ್ತೂ ಪೂಜೆ: ಭಕ್ತರು ಇರಲಿ, ಇಲ್ಲದಿರಲಿ.. ಬೆಳಗ್ಗೆ ಐದುವರೆಗೆ ಮೊದಲ ಪೂಜೆಯೊಂದಿಗೆ ಸಂಜೆವರೆಗೆ ಮೂರು ಹೊತ್ತಿನ ಪೂಜೆ ಇಲ್ಲಿನ ಅನೂಚಾನ. ಸೋಮವಾರ, ಶುಕ್ರವಾರ, ಮಂಗಳವಾರ ಮತ್ತು ಪರ್ವ ದಿನಗಳಲ್ಲಿ ಇಲ್ಲಿ ಪದ್ಮಾವತಿ ದೇವಿಗೆ ವಿಶೇಷ ಪೂಜೆ. ಸಿಂಹ ಮಾಸದಲ್ಲಂತೂ ಭಕ್ತರ ಮಹಾಪೂರ.
ಅರ್ಚಕರೇ ಅಂಬಿಗ : ಕೆರೆಯ ನಡುವೆ ಇರುವ ಬಸದಿಗೆ ಸಾಗಲು ಇರುವ ದೋಣಿಗೆ ಅರ್ಚಕರೇ ಅಂಬಿಗ ಎನ್ನುವುದು ಇಲ್ಲಿನ ವಿಶೇಷ. ಎಷ್ಟೇ ಜನ ಬಂದರೂ ಅವರೇ ದೋಣಿಯಲ್ಲಿ ಬಂದು ಕರೆದೊಯ್ಯುತ್ತಾರೆ, ಮತ್ತದೇ ದಡಕ್ಕೆ ತಂದ ಬಿಡುತ್ತಾರೆ. ನಡುವೆ ಪೂಜೆ ಮಾಡಿ ಪ್ರಸಾದ ನೀಡುತ್ತಾರೆ. ಒಬ್ಬನೇ ಒಬ್ಬ ಭಕ್ತ ಬಂದು ಆ ಕಡೆಯ ದಡದಲ್ಲಿ ನಿಂತಿದ್ದರೂ ಸ್ವಲ್ಪವೂ ಬೇಸರ ಮಾಡಿಕೊಳ್ಳದೆ ಮಳೆ ಇರಲಿ, ಬಿಸಿಲಿರಲಿ ದೋಣಿಯನ್ನು ಹುಟ್ಟುಹಾಕಿಕೊಂಡು ಬರುವ ನಗುಮುಖದಲ್ಲೇ ಒಂದು ದೈವಿಕತೆ ಇದೆ. ಯಾರೇ ಇದ್ದರೂ ಇಲ್ಲದಿದ್ದರೂ ಹೊತ್ತು ಹೊತ್ತಿಗೆ ಪೂಜೆ ನಡೆಯುವುದು ಇಲ್ಲಿನ ವೈಶಿಷ್ಟ್ಯ. ತಲೆತಲಾಂತರಗಳ ಅನೂಚಾನ ಸಂಪ್ರದಾಯ. ಮಧ್ಯಪ್ರದೇಶದಲ್ಲೊಂದು ಕಡೆ ಈ ಪರಿಯ ಕೆರೆ ಬಸದಿ ಬಿಟ್ಟರೆ ಇಡೀ ದೇಶದಲ್ಲಿ ಎಲ್ಲೂ ಇಂಥ ಸೌಂದರ್ಯವಿಲ್ಲ. ಈ ಬಸದಿಗೆ ಸೇತುವೆಯೊಂದನ್ನು ಕಟ್ಟುವ ಪ್ರಸ್ತಾವವಿತ್ತಾದರೂ ಬಳಿಕ ಅದನ್ನು ಕೈಬಿಡಲಾಗಿದೆ.
ಇದು ಅತಿಶಯ ಕ್ಷೇತ್ರ : ವರಂಗ ಹೆಚ್ಚು ಕಡಿಮೆ ಸಾವಿರ ವರ್ಷ ಇತಿಹಾಸ ಹೊಂದಿರುವ, ಜೈನ ಧರ್ಮೀಯರ ಅತಿಶಯ ಕ್ಷೇತ್ರ. ಭಗವಾನ್ ಚಂದ್ರಸ್ವಾಮಿ ಬಸದಿ, ನೇಮಿನಾಥ ಸ್ವಾಮಿ ಹಿರೇಬಸದಿ ಮತ್ತು ಕೆರೆ ಬಸದಿ ಇಲ್ಲಿನ ಪ್ರಮುಖ ಆರಾಧನಾ ಕೇಂದ್ರಗಳು. ಶಾಸನದಲ್ಲಿ ಇದನ್ನು ವರಂಗ ತೀರ್ಥ ಎಂದು ಉಲ್ಲೇಖಿಸಲಾಗಿದೆ.
ವರಂಗ ಎಂಬ ಜನಾನುರಾಗಿ, ಜನಪ್ರಿಯ ರಾಜ ಈ ಪ್ರದೇಶವನ್ನು ಆಳುತ್ತಿದ್ದುದರಿಂದ ಅವನದೇ ಹೆಸರು ಊರಿಗೆ ಬಂತು ಎಂದು ಹೇಳಲಾಗುತ್ತಿದೆ. ಒಂದು ಐತಿಹ್ಯದ ಪ್ರಕಾರ, ಇಲ್ಲಿನ ನೇಮಿನಾಥ ಮೂರ್ತಿ ಕೆಲವೇ ಡಿಗ್ರಿ ವಾಲಿಕೊಂಡಿದ್ದು, ವಾರೆ ಅಂಗ ಎಂಬ ನೆಲೆಯಲ್ಲಿ ವರಂಗ ಹುಟ್ಟಿಕೊಂಡಿತು.
ಬಸದಿ, ಮಾನಸ್ತಂಭ, ಸಮಾಧಿ : ಜೈನ ವಾಸ್ತುಶಿಲ್ಪದ ನಾಲ್ಕು ಪ್ರಕಾರಗಳಾದ ಬಸದಿಗಳು, ಮಾನಸ್ತಂಭ, ಏಕಶಿಲಾ ವಿಗ್ರಹಗಳು ಮತ್ತು ಸಮಾಧಿಗಳಲ್ಲಿ ವಾರಂಗದಲ್ಲಿ ಮೂರು ಪ್ರಕಾರಗಳಾದ ಮಾನಸ್ತಂಭ, ಬಸದಿ ಮತ್ತು ಸಮಾಧಿಗಳ ಸಮಾಗಮವಿರುವುದು ವಿಶೇಷ. ನೇಮಿನಾಥ ಸ್ವಾಮಿ ಬಸದಿ ದೀರ್ಘ ಆಯತಾಕಾರವಾಗಿದ್ದು, ಚೌಕ ಗರ್ಭಗಹ, ಸುಖಾಸೀನ, ನವರಂಗ ಮತ್ತು ಮುಖ ಮಂಟಪಗಳನ್ನು ಒಳಗೊಂಡಿದೆ. ಒಳಗೆ ನಾಲ್ಕು ಅಡಿ ಎತ್ತರದ ಧ್ಯಾನಾಸಕ್ತ ನೇಮಿನಾಥ. ಅದೇ ಬಸದಿಯಲ್ಲಿ ಚಂದ್ರನಾಥ ಸ್ವಾಮಿಯ ಪ್ರತ್ಯೇಕ ಗರ್ಭಗುಡಿ ಇದೆ.
ಇಡೀ ಬಸದಿ ಕಲ್ಲಿನಿಂದಲೇ ನಿರ್ಮಾಣವಾಗಿದೆ. ಕಲ್ಲು ಕಲ್ಲಿನ ಚಿತ್ತಾರ, ಚೆಲುವು, ಬೆಳಕಿನ ವ್ಯವಸ್ಥೆಗಳೆಲ್ಲ ನಮ್ಮನ್ನು ಮೂಕ ವಿಸ್ಮಿತಗೊಳಿಸುತ್ತವೆ.
ಪ್ರವೇಶ ದ್ವಾರದಲ್ಲಿರುವ 45 ಅಡಿ ಎತ್ತರದ ಮಾನಸ್ತಂಭ ಕರಾವಳಿಯ ಅತಿ ಪ್ರಾಚೀನ ಮತ್ತು ಹಿರಿಯಂಗಡಿ ಹಾಗೂ ಅಳದಂಗಡಿ ಬಳಿಕ 3ನೇ ಅತಿ ದೊಡ್ಡ ಮಾನಸ್ತಂಭ ಇದು. ಇಲ್ಲಿ ನೇಮಿನಾಥ ಸ್ವಾಮಿ ಬಸದಿಗೆ ಹೊಂದಿಕೊಂಡಂತೆ ಸಮಾಧಿ ಮತ್ತು ನಿಷಿಧಿಗಳಿವೆ.
'''ಉ. ಭಾರತದಿಂದ ಪ್ರವಾಸಿಗರ ಸುಗ್ಗಿ''' : ಸ್ಥಳೀಯವಾಗಿ ಸರ್ವ ಧರ್ಮಗಳ ಭಕ್ತರು ಮತ್ತು ಪ್ರವಾಸಿಗರನ್ನು ದೊಡ್ಡ ಮಟ್ಟದಲ್ಲಿ ಆಕರ್ಷಿಸುತ್ತಿರುವ ವರಂಗ ಜೈನ ಯಾತ್ರಾರ್ಥಿಗಳ ಪಾಲಿಗಂತೂ ಸ್ವರ್ಗ. ನೀವು ನಂಬಲಾರಿರಿ.. ಈ ಕ್ಷೇತ್ರಕ್ಕೆ ಪ್ರತಿ ದಿನ 50ಕ್ಕಿಂತಲೂ ಅಧಿಕ ಉತ್ತರ ಭಾರತದ ಭಕ್ತರು ಆಗಮಿಸಿ ಪೂಜೆ ಸಲ್ಲಿಸುತ್ತಾರೆ. ಕೆರೆ ಬಸದಿಯನ್ನು ಕಂಡು ಪುಳಕಿತರಾಗುತ್ತಾರೆ.
ಧರ್ಮಸ್ಥಳ, ಮೂಡುಬಿದರೆ, ಕಾರ್ಕಳಕ್ಕೆ ಬರುವ ಭಕ್ತರು ವರಂಗ, ಹೊಂಬುಜ ಮಾರ್ಗವಾಗಿ ಶ್ರವಣಬೆಳಗೊಳಕ್ಕೆ ಹೋಗುವುದು ಕ್ರಮ.
ಉಲ್ಲೇಖಗಳು
ವರ್ಗ:ಕಾರ್ಕಳ ತಾಲೂಕಿನ ಪ್ರವಾಸಿ ತಾಣಗಳು
ವಿಶ್ವ ವ್ಯಾಪಾರ ಕೇಂದ್ರ ಬೆಂಗಳೂರು
ಡಬ್ಲ್ಯುಟಿಸಿಬಿ ಇಸ್ಕಾನ್ ದೇವಾಲಯ, ಭಾರತೀಯ ವಿಜ್ಞಾನ ಸಂಸ್ಥೆ, ಯಶವಂತಪುರ ಜಂಕ್ಷನ್ ರೈಲ್ವೆ ನಿಲ್ದಾಣ ಮತ್ತು ಸ್ಯಾಂಡಲ್ ಸೋಪ್ ಫ್ಯಾಕ್ಟರಿ ಮೆಟ್ರೋ ನಿಲ್ದಾಣಕ್ಕೆ ಹತ್ತಿರದಲ್ಲಿದೆ.
ಉಲ್ಲೇಖಗಳು
ವರ್ಗ:ವ್ಯಾಪಾರ ಮತ್ತು ವಹಿವಾಟು
ಮುಖ್ಯಮಂತ್ರಿ (ಭಾರತ)
ಭಾರತ ಗಣರಾಜ್ಯದಲ್ಲಿ, ಮುಖ್ಯಮಂತ್ರಿಯು ೨೮ ರಾಜ್ಯಗಳ ಪೈಕಿ ಪ್ರತಿ ರಾಜ್ಯದ ಮತ್ತು ಕೆಲವೊಮ್ಮೆ ಕೇಂದ್ರಾಡಳಿತ ಪ್ರದೇಶದ ಸರ್ಕಾರದ ಚುನಾಯಿತ ಮುಖಂಡನಾಗಿರುತ್ತಾನೆ.
ಭಾರತದ ಸಂವಿಧಾನದ ಪ್ರಕಾರ, ರಾಜ್ಯಪಾಲನು ರಾಜ್ಯದ ಕಾನೂನುಬದ್ಧ ಮುಖಂಡನಾಗಿರುತ್ತಾನೆ, ಆದರೆ ವಾಸ್ತವವಾದ ಕಾರ್ಯನಿರ್ವಾಹಕ ಅಧಿಕಾರವು ಮುಖ್ಯಮಂತ್ರಿಯ ಕೈಯಲ್ಲಿರುತ್ತದೆ. ರಾಜ್ಯದ ವಿಧಾನ ಸಭೆಯ ಚುನಾವಣೆಗಳ ನಂತರ, ರಾಜ್ಯದ ರಾಜ್ಯಪಾಲನು ಸರ್ಕಾರವನ್ನು ರಚಿಸಲು ಸಾಮಾನ್ಯವಾಗಿ ಹೆಚ್ಚು ಚುನಾಯಿತ ಸದಸ್ಯರಿರುವ (ಬಹುಮತವಿರುವ) ಪಕ್ಷವನ್ನು (ಅಥವಾ ಮೈತ್ರಿಕೂಟವನ್ನು) ಆಹ್ವಾನಿಸುತ್ತಾನೆ. ರಾಜ್ಯಪಾಲನು ಮುಖ್ಯಮಂತ್ರಿಯನ್ನು ನೇಮಕಮಾಡಿ ಅವನಿಗೆ ಪ್ರಮಾಣವಚನವನ್ನು ಬೋಧಿಸುತ್ತಾನೆ. ಮುಖ್ಯಮಂತ್ರಿಯ ಸಚಿವಸಂಪುಟವು ಒಟ್ಟಾಗಿ ವಿಧಾನಸಭೆಗೆ ಹೊಣೆಯಾಗಿರುತ್ತದೆ. ವೆಸ್ಟ್‌ಮಿನಿಸ್ಟರ್ ಪದ್ಧತಿಯನ್ನು ಆಧರಿಸಿ, ಮುಖ್ಯಮಂತ್ರಿಯು ವಿಧಾನಸಭೆಯ ವಿಶ್ವಾಸವನ್ನು ಉಳಿಸಿಕೊಂಡಿರುವುದರಿಂದ, ಮುಖ್ಯಮಂತ್ರಿಯ ಅಧಿಕಾರಾವಧಿಯು ವಿಧಾನಸಭೆಯ ಕಾಲಾವಧಿ-ಅಂದರೆ ಗರಿಷ್ಠ ಐದು ವರ್ಷಗಳವರೆಗೆ ಇರಬಹುದು. ಮುಖ್ಯಮಂತ್ರಿಯು ಕಾರ್ಯನಿರ್ವಹಿಸಬಹುದಾದ ಅಧಿಕಾರಾವಧಿಯ ಸಂಖ್ಯೆಗೆ ಯಾವುದೇ ಮಿತಿ ಇಲ್ಲ.
ಆಂಡಿ ರೊಡ್ಡಿಕ್
ಆಂಡ್ರಿವ್ ಸ್ಟೀಫನ್ "ಆಂಡಿ" ರೊಡ್ಡಿಕ್ (1982 ರ ಆಗಸ್ಟ್ 30 ರಂದು ಜನನ), ಅಮೇರಿಕಾದ ವೃತ್ತಿಪರ ಟೆನಿಸ್ ಆಟಗಾರನಾಗಿದ್ದು, ಹಿಂದೆ ಪ್ರಪಂಚದ ನಂ1 ಸ್ಥಾನ ಪಡೆದಿದ್ದನು. ಈತ ಅತ್ಯಂತ ಹೆಚ್ಚು ಶ್ರೇಯಾಂಕದ ಅಮೇರಿಕನ್ ಆಟಗಾರನಾಗಿದ್ದಾನೆ. ಅಲ್ಲದೇ ATP ಟಾಪ್ 10 ನಲ್ಲಿ(ಅಗ್ರ ಪಟ್ಟಿಯಲ್ಲಿ) ಸ್ಥಾನಗಳಿಸಿರುವ ಏಕಮಾತ್ರ ಅಮೇರಿಕನ್ ಟೆನಿಸ್ ಆಟಗಾರನಾಗಿದ್ದಾನೆ. ATP ಶ್ರೇಯಾಂಕದ ಮೂಲಕ 2010 ಆಗಸ್ಟ್ 23 ರಷ್ಟರ ಹೊತ್ತಿಗೆ ಆತ ಪ್ರಪಂಚದಲ್ಲೇ 9 ನೇ ಸ್ಥಾನಗಳಿಸಿದ್ದ. ಜುವಾನ್ ಕಾರ್ಲೋಸ್ ಫೆರೇರೋನನ್ನು ಫೈನಲ್ಸ್ (ಅಂತಿಮ ಪಂದ್ಯದಲ್ಲಿ) ನಲ್ಲಿ ಸೋಲಿಸಿ 2003 ರ US ಓಪನ್ ನಲ್ಲಿ ಪ್ರಶಸ್ತಿ ಗೆದ್ದುಕೊಂಡಾಗ ಈತ ಗ್ರಾಂಡ್ ಸ್ಲಾಮ್ ಸಿಂಗಲ್ಸ್ ನ ಚಾಂಪಿಯನ್ ಎನಿಸಿಕೊಂಡ. ರೊಡ್ಡಿಕ್ ಇತರ ನಾಲ್ಕು ಗ್ರಾಂಡ್ ಸ್ಲಾಮ್ ಫೈನಲ್ಸ್ ಅನ್ನು ಪ್ರವೇಶಿಸಿದ್ದಾನೆ.(ವಿಂಬಲ್ಡನ್ನಲ್ಲಿ ಮೂರು ಬಾರಿ ಹಾಗು US ಓಪನ್ ನಲ್ಲಿ ಒಮ್ಮೆ ಆಡಿದ್ದಾನೆ), ಇವುಗಳಲ್ಲಿ ಎರಡು ಪಂದ್ಯಗಳನ್ನು ಪ್ರತಿಸಲ ರೋಜರ್ ಫೆಡರರ್ ನ ವಿರುದ್ಧ ಸೋತಿದ್ದಾನೆ. ಈತ ಮತ್ತು ಫೆಡರರ್, 2002ರ ವರ್ಷದ ಕೊನೆಯಿಂದ 2009 ರ ವರೆಗೆ ಅನುಕ್ರಮವಾಗಿ ಟೆನಿಸ್ ವೃತ್ತಿಪರರ ಸಂಘದ ಟಾಪ್ 10 ರಲ್ಲಿ ಸ್ಥಾನವನ್ನು ಪಡೆದ ಏಕೈಕ ಆಟಗಾರರಾಗಿದ್ದಾರೆ. ರೊಡ್ಡಿಕ್ ತನ್ನ ಬಲಶಾಲಿಯಾದ ಸರ್ವ್ ಗಳಿಗೆ ಪ್ರಸಿದ್ಧನಾಗಿದ್ದಾನೆ. ಅಲ್ಲದೇ ವೃತ್ತಿಪರ ಟೆನಿಸ್ ನಲ್ಲಿ ಅತ್ಯಂತ ವೇಗದ ಸರ್ವ್ ದಾಖಲೆ ಹೊಂದಿದ್ದಾನೆ. ಈತನ ಅತ್ಯಂತ ವೇಗದ ಸರ್ವ 155 mph (249.5 km/h) ನಷ್ಟಿದೆ ಎಂದು ಅಂದಾಜು ಮಾಡಲಾಗಿದೆ. ಗ್ರಾಂಡ್ ಸ್ಲಾಮ್ ಸಿಂಗಲ್ಸ್ ಆಟ(2003 US ಓಪನ್) ವನ್ನು ಗೆದ್ದುಕೊಂಡ ಅಮೇರಿಕಾದ ಪುರುಷ ಆಟಗಾರರಲ್ಲಿ ರೊಡ್ಡಿಕ್ ಕೊನೆಯವನಾಗಿದ್ದಾನೆ. ಈತ ಬ್ರೂಕ್ಲೀನ್ ಡೆಕ್ಕರ್ ಎಂಬುವವಳನ್ನು ಮದುವೆಯಾದನು. ಈಕೆ ಸ್ಪೋಟ್ಸ್ ಇಲ್ಯುಸ್ಟ್ರೇಟೆಡ್ ನಿಯತಕಾಲಿಕೆಯ ಈಜುಡುಗೆ ಧರಿಸುವ ಮಾಡೆಲ್ ಹಾಗು ನಟಿಯಾಗಿದ್ದಾಳೆ.
ವೃತ್ತಿಜೀವನ
thumb|left|ಟೊರಾಂಟೊ ದಲ್ಲಿ ರೊಡ್ಡಿಕ್.
ಪ್ರಮುಖ ಪ್ರಗತಿಯ ಹೆಜ್ಜೆ
ರೊಡ್ಡಿಕ್ ಜೂನಿಯರ್ಸ್ ನಲ್ಲಿ ಶ್ರೇಣಿಯನ್ನು ಕಳೆದುಕೊಂಡಾಗ ಸ್ಪರ್ಧಾತ್ಮಕ ಟೆನಿಸ್ ಅನ್ನು ಆಡಬಾರದೆಂದು ಗಂಭೀರವಾಗಿ ನಿರ್ಧರಿಸಿದನು. ಆಗ ಆತ 17 ವರ್ಷದವನಾಗಿದ್ದ. ಆತನ ತರಬೇತುದಾರ ಟ್ಯಾರಿಕ್ ಬೆನ್ ಹ್ಯಾಬಿಲ್ಸ್ ನಾಲ್ಕು ತಿಂಗಳುಗಳ ಕಾಲ ಸರಿಯಾಗಿ ಟೆನಿಸ್ ನ ಕಡೆಗೆ ಗಮನಕೊಡುವಂತೆ ಆತನಿಗೆ ಹೇಳಿದ. ರೊಡ್ಡಿಕ್ 1999 ರಲ್ಲಿ U.S. ನಲ್ಲಿ #6ನೇ ಶ್ರೇಯಾಂಕಿತ ಜೂನಿಯರ್ ಆಗಿ ಮುಗಿಸಿದ. ಅಲ್ಲದೇ 2000 ದಲ್ಲಿ ಪ್ರಪಂಚದ #1 ನೇ ಶ್ರೇಯಾಂಕಿತ ಜೂನಿಯರ್ ಆಗಿ ಮುಗಿಸಿದ. ಆತ ಆರು ಜೂನಿಯರ್ ಸಿಂಗಲ್ಸ್ ಗಳನ್ನು ಮತ್ತು ಏಳು ಡಬಲ್ಸ್ ಪ್ರಶಸ್ತಿಗಳನ್ನು ಹಾಗು 2000 ದ ಇಸವಿಯಲ್ಲಿ US ಓಪನ್ ಮತ್ತು ಆಸ್ಟ್ರೇಲಿಯನ್ ಓಪನ್ ಜೂನಿಯರ್ ಸಿಂಗಲ್ಸ್ ಪ್ರಶಸ್ತಿಗಳನ್ನು ಗೆದ್ದುಕೊಂಡಿದ್ದಾನೆ. ಮಾರ್ಚ್ ನಲ್ಲಿ ನಡೆದ ಮೈಮಿಯ ಮೊದಲನೆಯ ಸುತ್ತಿನಲ್ಲಿ ರೊಡ್ಡಿಕ್ ಆತನ ಮೊದಲನೆಯ ಗೆಲುವು ಸಾಧಿಸಿದನು. ಆತ ಪ್ರಪಂಚದ # 41 ಸ್ಪ್ಯೇನ್ ನ ಫೆರ್ನಾಂಡೋ ವಿಸೆಂಟ್ ನನ್ನು 6–4, 6–0 ಸೆಟ್ ಗಳಿಂದ ಸೋಲಿಸಿದನು. ಆಗಸ್ಟ್ ನಲ್ಲಿ ವಾಷಿಂಗ್ಟನ್, D.C. ಯಲ್ಲಿ ಆತ ಪ್ರಪಂಚದ # 30 ನೇ ಶ್ರೇಯಾಂಕಿತ ಫ್ರಾನ್ಸ್ ನ ಫ್ಯಾಬ್ರೈಸ್ ಸ್ಯಾಂಟೊರೊ ನನ್ನು 4–6, 6–3, 6–3 ಸೆಟ್ ಗಳಿಂದ ಸೋಲಿಸಿದನು. ರೊಡ್ಡಿಕ್ ಸಾವೊ ಪೌಲೊ ನಗರದಲ್ಲಿರುವ ಬನಾನ ಬೌಲ್ ನಲ್ಲಿ ಆಡಿದ. ಅಲ್ಲದೇ ಫೈನಲ್ ನಲ್ಲಿ ಜೊಕಿಮ್ ಜಾನ್ ಸನ್ ನನ್ನು ಸೋಲಿಸುವ ಮೂಲಕ ಜಯಗಳಿಸಿದನು. ರೊಡ್ಡಿಕ್, ಫೈನಲ್ ನಲ್ಲಿ ಮಾರಿಯೊ ಆನ್ಸಿಸ್ ನನ್ನು ಸೋಲಿಸುವ ಮೂಲಕ ಆಸ್ಟ್ರೇಲಿಯನ್ ಜೂನಿಯರ್ ಓಪನ್ ನನ್ನು ಕೂಡ ಗೆದ್ದುಕೊಂಡನು. 2001 ರಲ್ಲಿ ರೊಡ್ಡಿಕ್, ಫ್ರೆಂಚ್ ಓಪನ್ ನ ಮಾಜಿ ಚಾಂಪಿಯನ್ ಮೈಕೆಲ್ ಚಾಂಗ್ ನನ್ನು ಪಂದ್ಯಾವಳಿಯ ಎರಡನೇ ಸುತ್ತಿನಲ್ಲಿ 5 ಸೆಟ್ ಗಳಿಂದ ಸೋಲಿಸಿದನು. ಇದು ರೊಡ್ಡಿಕ್ ನ ಅತ್ಯಂತ ಕಳಪೆ ಪ್ರದರ್ಶನವಾಗಿದ್ದರೂ ಕೂಡ ಆತನನ್ನು ಸೋಲಿಸಿ ಜಯಗಳಿಸಿದ್ದನು. ನಂತರದ ವಿಂಬಲ್ಡನ್ ಸಂದರ್ಭದಲ್ಲಿ, ಸಾಂದರ್ಭಿಕ ವಿಜಯಿ ಗೋರನ್ ಇವಾನಿಸೆವಿಕ್ ನನ್ನು ಸೆಟ್ ಗಳಿಂದ ಸೋಲಿಸುವ ಮೂಲಕ ಉತ್ತಮ ಪ್ರದರ್ಶನ ನೀಡಿದನು. ಆತನ 19 ನೇ ವಯಸ್ಸಿನಲ್ಲೇ, 7 ಬಾರಿ ವಿಂಬಲ್ಡನ್ ಚಾಂಪಿಯನ್ ಆದ ಪ್ರಪಂಚದ #4 ನೇ ಶ್ರೇಯಾಂಕಿತ ಮತ್ತು ಅಮೇರಿಕಾದವನಾದ ಪೀಟ್ ಸ್ಯಾಂಪ್ರಸ್ ನನ್ನು ಮೈಮಿ ಮಾಸ್ಟರ್ಸ್ ನಲ್ಲಿ, 7–6 (2), 6–3 ಸೆಟ್ ಗಳಿಂದ ಹಾಗು ಪ್ರಪಂಚದ #1 ನೇ ಶ್ರೇಯಾಂಕಿತ ಬ್ರೆಜಿಲ್ ನ ಗುಸ್ಟಾವೊ ಕ್ಯುರ್ಟೆನ್ ನನ್ನು ಆಗಸ್ಟ್ ನಲ್ಲಿ 6–7 (4), 6–4, 6–2 ಸೆಟ್ ಗಳಿಂದ ಸೋಲಿಸಿದನು. 2003 ರೊಡ್ಡಿಕ್ ಅತ್ಯಂತ ಸಾಧನೆಗೈದ ವರ್ಷವಾಗಿದೆ. ಈ ವರ್ಷದ 2003 ಆಸ್ಟ್ರೇಲಿಯನ್ ಓಪನ್ ನಲ್ಲಿ ಆತ ಯೌನ್ಸ್ ಎಲ್ ಅಯನೊಯಿ ಯನ್ನು ಕ್ವಾರ್ಟರ್ ಫೈನಲ್ ನಲ್ಲಿ ಸೋಲಿಸಿದನು. ರೊಡ್ಡಿಕ್ ಮತ್ತು ಮರೋಕನ್ ಐದು ಗಂಟೆಗಳ ಕಾಲ ಐದು ಸೆಟ್(21–19 ರೊಡ್ಡಿಕ್ ಜಯಗಳಿಸಿದ) ಗಳಲ್ಲಿ ಸೆಣಸಾಡಿದರೂ, ಇದನ್ನು ಗ್ರಾಂಡ್ ಸ್ಲಾಮ್ ಪಂದ್ಯಾವಳಿಯ ಅತ್ಯಂತ ದೀರ್ಘಕಾಲದ ಐದನೇ ಸೆಟ್ ಎಂದು ಪರಿಗಣಿಸಲಾಗಿದೆ. ಇದು ಮುಕ್ತ ಯುಗ ದ (ಓಪನ್ ಎರಾ) ಸಂದರ್ಭದಲ್ಲಿ 2 ಗಂಟೆ 23 ನಿಮಿಷಗಳ ಕಾಲ ನಡೆಯಿತು. (ಇದನ್ನು ವಿಂಬಲ್ಡನ್ ಪುರುಷರ ಸಿಂಗಲ್ಸ್ ಪಂದ್ಯದಲ್ಲಿ 2010 ಜೂನ್ 23 ರಂದು ಜಾನ್ ಇಸ್ನರ್ ಹಾಗು ನಿಕೋಲಸ್ ಮಹುತ್ ನಡುವೆ ಆಡಿದ ಪಂದ್ಯದಲ್ಲಿ ಅವರನ್ನು ಮೀರಿಸಿ ಆಡಿದನು. ಈ ಪಂದ್ಯ ಒಟ್ಟು 9 ಗಂಟೆಗಳ ನಂತರ ಮುಗಿಯಿತು)ಫ್ರೆಂಚ್ ಓಪನ್ ನ ಲ್ಯಾಕ್ ಲುಸ್ಟರ್ ನ ಹೊರತಾಗಿ, ರೊಡ್ಡಿಕ್ ಅಮೇರಿಕಾ ಸಂಯುಕ್ತ ಸಂಸ್ಥಾನದ ಕ್ವೀನ್ಸ್ ಕ್ಲಬ್ ನಲ್ಲಿ, ಪ್ರಪಂಚದ #2 ನೇ ಶ್ರೇಯಾಂಕಿತ ಆಂಡ್ರೆ ಅಗಾಸಿ ಯನ್ನು 6–1, 6–7 (5), 7–6 (6) ಸೆಟ್ ಗಳಿಂದ ಸೋಲಿಸಿ ಜಯ ಸಾಧಿಸಿದನು. ಅಲ್ಲದೇ ಇದೇ ಹಾದಿಯಲ್ಲಿ ನಡೆದು ವಿಂಬಲ್ಡನ್ ಸೆಮಿ ಫೈನಲ್ಸ್ ಅನ್ನು ಪ್ರವೇಶಿಸಿದನು. ಇಲ್ಲಿ ನೇರವಾದ ಸೆಟ್ ನಲ್ಲಿ ಸಾಂದರ್ಭಿಕ ಚಾಂಪಿಯನ್ ರೋಜರ್ ಫೆಡರರ್ ನಿಂದ ಸೋತನು. ಪ್ರಪಂಚದ 3 ಸೇ ಸ್ಥಾನವನ್ನು ಪಡೆದಿರುವ ಫೆಡರರ್ ಅನ್ನು ಮಾಂಟ್ ರಿಯಲ್ ನಲ್ಲಿ, ಆಗಸ್ಟ್ ನಲ್ಲಿ 6–4, 3–6, 7–6 (3) ಸೆಟ್ ಗಳಿಂದ ಸೋಲಿಸುವ ಮೂಲಕ ಹಿಂದೆ ಅನುಭವಿಸಿದ ಸೋಲಿಗೆ ಪ್ರತ್ಯುತ್ತರ ನೀಡಿದನು. ಅಧಿಕೃತವಾದ ATP ಪಂದ್ಯಾವಳಿಯಲ್ಲಿ ಫೆಡರರ್ ನನ್ನು ಎರಡು ಬಾರಿ ಸೋಲಿಸಲು ಕೇವಲ ರೊಡ್ಡಿಕ್ ನಿಂದ ಮಾತ್ರ ಸಾಧ್ಯವಾಯಿತು.
ಏಷ್ಯಾದಲ್ಲಿ ಯಶಸ್ಸು
thumb|right|ಚೀನಾದಲ್ಲಿ ಆತನ ವೃತ್ತಿಜೀವನದ 26 ನೇ ಪ್ರಶಸ್ತಿಯನ್ನು ಗೆದ್ದುಕೊಂಡ ಸಂದರ್ಭ.ರೊಡ್ಡಿಕ್ ಆತನ 26ನೇ ATP ಪ್ರಶಸ್ತಿಯನ್ನು ಬೀಜಿಂಗ್ ನಲ್ಲಿ ನಡೆದ ಚೀನಾ ಓಪನ್ ನಲ್ಲಿ 2008 ರ ಸೆಪ್ಟೆಂಬರ್ 28 ರಂದು ಗೆದ್ದುಕೊಂಡನು. ಈ ಪಂದ್ಯಾವಳಿಯಲ್ಲಿ ಆತ ಇಸ್ರೇಲ್ ನ ಡುಡಿ ಸೆಲಾ ನನ್ನು, 6–4, 6–7 (6), 6–3 ಸೆಟ್ ಗಳಿಂದ ಸೋಲಿಸಿದ. ಈ ವಿಜಯವು ಏಷ್ಯಾದಲ್ಲಿ ರೊಡ್ಡಿಕ್ ನ ಉತ್ತಮ ಪ್ರದರ್ಶನದ ಭಾಗವಾಗಿದೆ. ಆತ AIG ಜಪಾನ್ ಓಪನ್ ಪಂದ್ಯಾವಳಿಯ ಸೆಮಿಫೈನಲ್ ಸುತ್ತನ್ನು ಪ್ರವೇಶಿಸಿದಾಗ ಮೂರನೆಯ ಮತ್ತು ನಿರ್ಧಾರಕ ಸೆಟ್ ನಲ್ಲಿ ಸಾಂದರ್ಭಿಕ ಚಾಂಪಿಯನ್ ಥಾಮಸ್ ಬರ್ಡಿಕ್ ವಿರುದ್ಧ 5–3 ಸೆಟ್ ಗಳಿಂದ ಸೋಲನ್ನು ಅನುಭವಿಸಿದನು. ಮ್ಯಾಡ್ರಿಡ್ ಮಾಸ್ಟರ್ಸ್ ನ ಮೂರನೆಯ ಸುತ್ತಿನಲ್ಲಿ ಫ್ರೆಂಚ್ ನ ಗೇಲ್ ಮಾನ್ಫಿಲ್ಸ್ ನ ವಿರುದ್ಧ 4–6, 6–3, 3–6 ಮೂರು ಸೆಟ್ ಗಳಿಂದ ಸೋಲನ್ನು ಅನುಭವಿಸಿದ. ಎರಡು ವಾರಗಳ ನಂತರ ರೊಡ್ಡಿಕ್ ಜೊ ವಿಲ್ಫೈಡ್ ಸ್ತೊಂಗಾ ನಿಂದ ಸೋಲುವ ಮೊದಲು ಫ್ರೆಂಚ್ ನ ಗಿಲ್ಲೆಸ್ ಸಿಮೋನ್ ನನ್ನು 6–3, 7–5 ಸೆಟ್ ಗಳಿಂದ ಸೋಲಿಸುವ ಮೂಲಕ ಪ್ಯಾರೀಸ್ ಮಾಸ್ಟರ್ಸ್ ನ ಕ್ವಾರ್ಟರ್ ಫೈನಲ್ ಅನ್ನು ಪ್ರವೇಶಿಸಿದನು. ಪಂದ್ಯಾವಳಿಯಲ್ಲಿ ಅತ್ಯುತ್ತಮ ಪ್ರದರ್ಶನ ನೀಡಿದ್ದಕ್ಕಾಗಿ ರೊಡ್ಡಿಕ್ ಅವಧಿಯ ಕೊನೆಯಲ್ಲಿ ನಡೆಯುವ ಟೆನಿಸ್ ಮಾಸ್ಟರ್ಸ್ ಕಪ್ ಗೆ ಸುಲಭವಾಗಿ ಆಯ್ಕೆಯಾದನು. ಶಾಂಘೈನಲ್ಲಿ ನಡೆದ ಮಾಸ್ಟರ್ಸ್ ಕಪ್ ನಲ್ಲಿ ಆತನ ಮೊದಲನೆಯ ರೌಂಡ್ ರಾಬಿನ್ ಪಂದ್ಯವನ್ನು ಆಂಡಿ ಮೂರೆ ಯ ವಿರುದ್ಧ ಆಡಿ 4–6, 6–1, 1–6 ಸೆಟ್ ಗಳಿಂದ ಸೋತನು. ನಂತರ ಆತ ಫೆಡರರ್ ನೊಂದಿಗೆ ಆಡಲು ಸಿದ್ಧನಾದನು ಆದರೆ ಆತನ ಕಣಕಾಲಿನ ನೋವಿನಿಂದಾಗಿ ಪಂದ್ಯದಿಂದ ನಿರ್ಗಮಿಸಬೇಕಾಯಿತು. ಈತನ ಬದಲು ಸ್ಟೆಪಾನೆಕ್ ಆ ಪಂದ್ಯವನ್ನು ಆಡಿದನು.
ರ‌್ಯಾಕಿಟ್ ಬಳಕೆಯ ಕೌಶಲ್ಯ, ಸಾಧನ
ರೊಡ್ಡಿಕ್ ಬಾಬೊಲ್ಯಾಟ್ ಎಂಬ ರ‌್ಯಾಕಿಟ್ ಅನ್ನು ಬಳಸುತ್ತಿದ್ದನು. ಇದು 27.5 ಇಂಚುಗಳಷ್ಟು ಉದ್ದವಿತ್ತು. ಈಗ ಈ ರ‌್ಯಾಕಿಟ್ ಅನ್ನು ತಯಾರಿಸಲಾಗುತ್ತಿಲ್ಲ. ಈ ರ‌್ಯಾಕಿಟ್ ರೊಡ್ಡಿಕ್ ನ ಎಲ್ಲಾ ಅಗತ್ಯತೆಗಳಿಗೂ ಸರಿಯಾಗಿ ಹೊಂದಿಕೊಳ್ಳುವಂತಿದೆ. ಲೀಡ್ ಟೇಪ್ ಅನ್ನು ಬಳಸಿ ಹೆಚ್ಚುವರಿ ತೂಕವನ್ನು ರ‌್ಯಾಕಿಟ್ ನ ಶಿರಭಾಗದಲ್ಲಿರುವಂತೆ ನಿರ್ಮಿಸಲಾಗಿರುತ್ತದೆ. ಈ ರ‌್ಯಾಕಿಟ್ ಸಾಮಾನ್ಯ ಮಾದರಿಯ ರ‌್ಯಾಕಿಟ್ ಗಿಂತ ಶಿರಭಾಗದ ಹೆಚ್ಚುವರಿ ತೂಕದಿಂದ ಹಾಗು ಬೀಸುವಾಗಿನ ಭಾರದಿಂದಾಗಿ ಅದು ಒಟ್ಟು ತೂಕದ ನೆರವಿನಿಂದ ಉತ್ತಮವಾಗಿ ಆಡಲು ಸಹಕಾರಿಯಾಗಿದೆ. ಇದು ಸರಿಸುಮಾರು 12 oz ಮಾದರಿಗೆ ಸಮಾನವಾಗಿದ್ದರೂ ಉತ್ತಮ ಫಲಿತಾಂಶ ನೀಡಿದೆ. ಈ ರೀತಿಯ ಮಾರ್ಪಾಡುಗಳು ವೃತ್ತಿಪರ ಆಟಗಾರರಿಗೆ ಸಾಮಾನ್ಯವಾಗಿವೆ. ರೊಡ್ಡಿಕ್' ಬಳಸುವ ರ‌್ಯಾಕಿಟ್ ಗಳು ಸ್ಪುಟವಾಗಿ ಹೊಂದುವಂತೆ ಬಣ್ಣ ಬಳಿಯಲಾಗುತ್ತದೆ.ರೊಡ್ಡಿಕ್ ಬಳಕೆಯ ಹೆಸರಿನ ಜೊತೆಗೆ ಇದರ ಹೊರಪದರಿನಲ್ಲಿ ಮಾರಾಟದ ಚಿನ್ಹೆಯನ್ನು ಅಂಟಿಸಿ ಬಾಬೊಲ್ಯಾಟ್ ಮಾರುವ ಸದ್ಯದ ಮಾದರಿಯನ್ನು ತಯಾರಿಸಲಾಗುತ್ತದೆ. ರ‌್ಯಾಕಿಟ್ ಸ್ಪಷ್ಟವಾಗಿ ಗೋಚರಿಸುವಂತೆ ಅದರ ಮೇಲ್ಪದರನ್ನು ಬಣ್ಣದಿಂದ ಕಂಗೊಳಿಸುವಂತೆ ಮಾಡಲಾಗಿದೆ. ಇವುಗಳ ಮಾರಾಟಕ್ಕೆ ಅನುಕೂಲವಾಗುವಂತೆ ರೊಡ್ಡಿಕ್ ಇದಕ್ಕೆ ಪ್ಯೂರ್ ಡ್ರೈವ್ ಸಂಜ್ಞೆಯನ್ನು ಅಳವಡಿಸಲು ಹಸಿರು ನಿಶಾನೆ ತೋರಿದ್ದಾನೆ. ಅದಲ್ಲದೇ ರೊಡ್ಡಿಕ್ GT ಪ್ಲಸ್ ಕಾರ್ಟೆಕ್ಸ್ ರ‌್ಯಾಕಿಟ್,ಆತನಿಗಾಗಿಯೇ ಆತನ ರುಜುವಿನೊಂದಿಗೆ ತಯಾರಿಸಲಾಗಿದೆ.ಇದನ್ನು ಬಾಬೊಲ್ಯಾಟ್ ಪ್ರಾಯೋಜಿಸಿ ಕೆಲಮಟ್ಟಿಗೆ ಭಾರ ಮತ್ತು ಬಿರುಸು ಎನಿಸಿದರೂ ಈ ರ‌್ಯಾಕಿಟ್ (11.9 oz),ಅಳತೆಯಲ್ಲಿ ಆತನಿಗಾಗಿ ತಯಾರಿಸಲಾಗಿದೆ.ಇದು (ಬಾಬೊಲ್ಯಾಟ್ RDC ಸೂಚ್ಯಂಕ 72),ಅಲ್ಲದೇ (27.5") ನಷ್ಟು ಉದ್ದವಾಗಿದೆ. ಇದು ಸ್ಪುಟವಾದ ಪ್ಯೂರ್ ಡ್ರೈವ್ ಸರಣಿಗಳಿಗೆ ಪೂರಕವಾಗಿದೆ.ಈ ರ‌್ಯಾಕಿಟ್ (11.3 oz, ಬ್ಯಾಬೊಲ್ಯಾಟ್ RDC 71, 27")ಅಳತೆಗೆ ಸಮಾನವಾದ ತನ್ನ ಗಾತ್ರವನ್ನು ಹೊಂದಿರುವುದು ವಿಶೇಷವಾಗಿದೆ. ರ‌್ಯಾಕಿಟ್ ಅನ್ನು ಅದರ ಗಾತ್ರ, ಬಿಗಿಯಾಗಿರುವಿಕೆ ಮತ್ತು ಉದ್ದದ ಕಾರಣ ಇದನ್ನು ಪ್ರಬಲವಾದ ಸರ್ವಿಸ್ ಗಾಗಿ ವಿನ್ಯಾಸಗೊಳಿಸಲಾಗಿರುತ್ತದೆ. ಟೆನಿಸ್ ವೇರ್ ಹೌಸ್(ಮಳಿಗೆಗಳು)ನ ಪ್ರಕಾರ ಇದು ಟೆನಿಸ್ ಅವಶ್ಯಕತೆಯನ್ನು ಪೂರೈಸುವ ಅತ್ಯಂತ ಉತ್ತಮ ಸಾಧನವಾಗಿದೆ. ಆತ ಸಾಂಪ್ರದಾಯಿಕವಾಗಿ ನಿರ್ಮಿಸಿದ ತನ್ನದೇ ಶೈಲಿಯ ಟೆನಿಸ್ ರಾಕಿಟ್ ಅನ್ನು ಹೆಚ್ಚಾಗಿ ಬಳಸುತ್ತಿದ್ದನು. (ಪ್ರೊ ಹರಿಕೇನ್ ಪ್ರವಾಸ ಟೂರ್ + rpm). ರೊಡ್ಡಿಕ್ ಅವನ ಶಕ್ತಿಯನ್ನು ಬಳಸುವ ಮೂಲಕ ರ‌್ಯಾಕಿಟ್ಸ್ ನ ತೂಕವನ್ನು 64 ಅಥವಾ 65 ಪೌಂಡ್ಸ್ ನಷ್ಟು ಹೆಚ್ಚು ಕಡಿಮೆ ಅಳವಡಿಸಿಕೊಳ್ಳುತ್ತನೆ. ರೊಡ್ಡಿಕ್ ಬ್ಯಾಬೊಲೆಟ್ ಪ್ರೊಪಲ್ಸ್ II ಟೆನಿಸ್ ಶೂಗಳನ್ನು ಕೂಡ ಬಳಸುತ್ತಾನೆ. ಇವು ಅವನ ಸಾಂಕೇತಿಕ ಶೂಗಳಾಗಿವೆ. ಪಂದ್ಯಗಳಲ್ಲಿ, ರೊಡ್ಡಿಕ್ ಶರ್ಟ್ ಗಳನ್ನು ಶಾರ್ಟ್ಸ್ ಗಳನ್ನು, ಮತ್ತು ಅವನಿಗೆಂದೇ ತಯಾರಿಸಲಾದ ಲ್ಯಾಕೊಸ್ಟ್ ಕಂಪನಿಯ ಕ್ಯಾಪ್ ಗಳನ್ನು ಧರಿಸುತ್ತಾನೆ.
ಆಡುವ ಶೈಲಿ
thumb|right|2004 ರಲ್ಲಿ ರೊಡ್ಡಿಕ್ ನ ಸರ್ವಿಂಗ್ ರೊಡ್ಡಿಕ್ ನ ಸರ್ವ್ ಅದರ ಪ್ರಬಲ ಶಕ್ತಿಯಿಂದಾಗಿ ಗುರುತಿಸಲ್ಪಡುತ್ತದೆ. ಸಾಮಾನ್ಯವಾಗಿ ಆತ ಸುಮಾರು 130–150 mph (209~242 km/h), ನಷ್ಟು ವೇಗದಲ್ಲಿ ಸರ್ವ್ ಮಾಡುವನು. ಉಚಿತ ಅಂಕಗಳನ್ನು(ಪಾಯಿಂಟ್) ಜೊತೆಯಲ್ಲಿ ಎದುರಾಳಿಯು ತೆಗೆದುಕೊಳ್ಳಲಾಗದ ಸರ್ವಿಸ್ ಅನ್ನು ಮತ್ತು ಮತ್ತೆ ನೀಡದಂತ ಸರ್ವ್ ಅನ್ನು ಗಳಿಸಲು ಹೀಗೆ ಸರ್ವ್ ಮಾಡುತ್ತಿದ್ದನು. ಆತನ ಮೊದಲನೆಯ ಸರ್ವ್ ಅನ್ನು "ರೊಡ್ಡಿಕ್ ಸರ್ವ್" ಎಂದು ಕರೆಯಲಾಯಿತು. ಆತನ ಆ ವೇಗದ ಹೊಡೆತವನ್ನು ಚಲನೆಯ ಭಾಗದ ಗತಿ ಬದಲಿಸಿ ಆತ ಮಾಡುವುದನ್ನು ಇಂದಿಗೂ ನೆನಪಿಸುವಂತಹದ್ದಾಗಿದೆ. ಏಸ್ ಅನ್ನು ಗೆಲ್ಲಲು ಸಾಮಾನ್ಯವಾಗಿ ಆತ ಎರಡು ಮೂಲೆಗಳಿಗೆ ಗುರಿಯನ್ನು ಇಡುತ್ತಾನೆ. ಆತನ ಎರಡನೆಯ ಸರ್ವ್ ನಲ್ಲಿ ಸಾಮಾನ್ಯವಾಗಿ ಹೆವಿ ಕಿಕ್ ಸರ್ವ್ ಅನ್ನು ಮಾಡುತ್ತಾನೆ. ನಂತರ ಆತನ ಎದುರಾಳಿಯನ್ನು ಸೋಲಿಸಲು ಆಟದಲ್ಲಿ ವಿಭಿನ್ನ ಸ್ಪಿನ್ಸ್, ಸ್ಲೈಸ್(ಹಲ್ಲೆ ಹೊಡೆತ) ಮತ್ತು ಆಂಗಲ್(ಕೋನ) ಗಳನ್ನು ಬಳಸುತ್ತಾನೆ. ಆತನ ಎರಡು ಸರ್ವ್ ಗಳಲ್ಲು ಹೆವಿ ಟಾಪ್ ಸ್ಪಿನ್ ಅನ್ನು ಬಳಸುತ್ತಾನೆಂದು ಆತನನ್ನು ಗುರುತಿಸಲಾಗಿದೆ. ಅಲ್ಲದೇ ಆತನ ಟ್ವಿಸ್ಟ್ ಸರ್ವ್ ಬಹುಶಃ ಯಾವುದೇ ಹಿಟ್ ನಲ್ಲಿ ಅತ್ಯತ್ತಮ ಕಿಕ್ಕಿಂಗ್ ಸರ್ವ್ ಆಗಿರುತ್ತದೆ. ರೊಡ್ಡಿಕ್ ಸಾಮಾನ್ಯವಾಗಿ ಸರ್ವ್ ನ ನಂತರ ಬೇಸ್ ಲೈನ್(ಎಲ್ಲೆಗೆರೆ) ನಲ್ಲಿಯೇ ಉಳಿಯಬಯಸುತ್ತಾನಾದರೂ ,ಕೆಲವೊಮ್ಮೆ ಆತನ ಎದುರಾಳಿಯನ್ನು ಚಕಿತ ಗೊಳಿಸಲೆಂದು ಸರ್ವ್-ಮತ್ತು -ವಾಲಿ ತಂತ್ರವನ್ನು ಮೊದಲು ಮತ್ತು ಎರಡನೆಯ ಸರ್ವಿಸ್ ಗಳಲ್ಲಿ ಬಳಸುತ್ತಾನೆ. ಆತ ಆತನ ಹಿಂದಿನ ವೃತ್ತಿಜೀವನದಲ್ಲಿ ಬಹುಪಾಲು ಬಳಸಿದ ಬೇಸ್ ಲೈನ್ ಶೈಲಿಗೆ ಹೋಲಿಸಿದರೆ ಆತ ಆಲ್ - ಕೋರ್ಟ್ ಆಟದ ಶೈಲಿಯನ್ನು ಉತ್ತಮವಾಗಿ ಬೆಳೆಸಿಕೊಂಡಿದ್ದಾನೆ. ಲ್ಯಾರಿ ಸ್ಟೆಪನ್ಕಿ ಎಂಬ ಹೊಸ ತರಬೇತುದಾರನಡಿಯಲ್ಲಿ, ಆತನ ವೃತ್ತಿ ಜೀವನದ ಉತ್ತಮ ಆಟದ ಶೈಲಿಯನ್ನು ಕಲಿತುಗೊಂಡನು ಮತ್ತು , ವಾಲಿ ತಂತ್ರದ ಕೌಶಲಗಳನ್ನು ಉತ್ತಮ ಪಡಿಸಿಕೊಂಡನು. ರೊಡ್ಡಿಕ್ ನ ಹಿಂಗೈ ಹೊಡೆತದ ಶೈಲಿ ಇನ್ನೂ ಉತ್ತಮವಾಗಿಲ್ಲದಿದ್ದರೂ ಸ್ಟೆಪನ್ಕಿ ಮಾರ್ಗದರ್ಶನದಲ್ಲಿ 2009 ರಲ್ಲಿ ಸ್ವಲ್ಪ ಸುಧಾರಿಸಿದೆ ಎಂದು ಹೇಳಲಾಗಿದೆ.
ಪ್ರಶಸ್ತಿಗಳು ಮತ್ತು ದಾಖಲೆ ನಿರ್ಮಿಸಿದ ಸರ್ವ್
2004 ರಲ್ಲಿ ರೊಡ್ಡಿಕ್ ವೃತ್ತಿಪರ ಟೆನಿಸ್ ನಲ್ಲಿಯೇ ಅತ್ಯಂತ ವೇಗದ ಸರ್ವ್ ಮಾಡಿದ್ದನು : ಚರ್ಲೆಸ್ಟನ್ ನಲ್ಲಿ ನಡೆದ ಡೇವಿಸ್ ಕಪ್ ನ ಸೆಮಿಫೈನಲ್ ಪಂದ್ಯದಲ್ಲಿ ವಾಲ್ಡ್ ಮಿರ್ ವೊಲ್ಚಾಕೊವ್ ನ ವಿರುದ್ಧ ಹಾರ್ಡ್ ಕೋರ್ಟ್ ನಲ್ಲಿ 249.5 km/h (155 mph) (ಮೈಲ್ ಪರ್ ಅವರ್ )ಸರ್ವ್ ಮಾಡಿದ್ದನು. ಆ ವರ್ಷದ ಮೊದಲು, ರೊಡ್ಡಿಕ್ U.S. ಓಪನ್ ಇತಿಹಾಸದಲ್ಲಿಯೇ ಅತ್ಯಂತ ವೇಗದ ಸರ್ವ್ ಅನ್ನು ಮಾಡಿದ್ದನು: ಅಮೇರಿಕಾದ ಸ್ಕೊವಿಲ್ಲೆ ಜೆನ್ಕಿನ್ಸ್ ನ ವಿರುದ್ಧ 244 km/h (152 mph) ವೇಗದಲ್ಲಿ ಸರ್ವ್ ಮಾಡಿದ್ದನು. ರೊಡ್ಡಿಕ್ ಪುರುಷರಲ್ಲಿ ಉತ್ತಮ ಟೆನಿಸ್ ಆಟಗಾರನಿಗೆ ಕೊಡುವ 2004 ESPY ಪ್ರಶಸ್ತಿ ಯನ್ನು ಗೆದ್ದುಕೊಂಡನು. ಅದೇ ವರ್ಷದಲ್ಲಿ ಆತ ಅರ್ಥುರ್ ಆಶ್ ಎಂಬ ವರ್ಷದ ಜನೋಪಕಾರಿ ಪ್ರಶಸ್ತಿಯನ್ನು ಆತ ಸಂಗ್ರಹಿಸಿ ನೀಡುತ್ತಿದ್ದ ಸಹಾಯಧನದ ಕಾರ್ಯದಿಂದಾಗಿ ಗೆದ್ದುಕೊಂಡ. ಇದು ಈ ಕೆಳಕಂಡವುಗಳನ್ನು ಒಳಗೊಂಡಿದೆ: 2004 ಇಂಡಿಯನ್ ಓಷನ್ ಅರ್ಥ್ ಕ್ವೆಕ್ ನ ನಂತರ ಸುನಾಮಿಯಲ್ಲಿ ಬದುಕುಳಿದವರಿಗೆ ಹಾಗು ಸುನಾಮಿಯ ನಿರಾಶ್ರಿತರಿಗೆ ಸಹಾಯಮಾಡಲು ಮತ್ತು ಇನ್ನಿತರುಗಳಿಗೆ ಚಂದಾವೆತ್ತಿ ಧನಸಹಾಯಮಾಡಿದನು;UNICEF ಗಾಗಿ ಅನೇಕ ರ‌್ಯಾಕಿಟ್ ಗಳನ್ನು ಮತ್ತು ಸ್ವಹಸ್ತಾಕ್ಷರವನ್ನು ಹರಾಜುಮಾಡಿ ಧನಸಂಗ್ರಹಮಾಡಿದನು; ತೊಂದರೆಯಲ್ಲಿರುವ ಯುವಕರಿಗೆ ಸಹಾಯ ಮಾಡಲು ಆಂಡಿ ರೊಡ್ಡಿಕ್ ಸಂಸ್ಥೆ ಯನ್ನು ಸೃಷ್ಟಿಸಿದನು. ಲ್ಯಾನ್ಸ್ ಆಮ್ ಸ್ಟ್ರಾಂಗ್ ನ ಹಳದಿ ಲೈವ್ ಸ್ಟ್ರಾಂಗ್ ರಿಸ್ಟ್ ಬ್ಯಾಂಡ್ ಗಳಿಂದ ಪ್ರಭಾವಿತವಾಗಿ "ನೊ ಕಾಂಪ್ರಮೈಸ್ " ಎಂದು ಬರೆಯಲಾದ ನೀಲಿ ರಿಸ್ಟ್ ಬ್ಯಾಂಡ್ ಅನ್ನು ಮಾರುವ ಮೂಲಕ ಸಂಸ್ಥೆ ಹಣಗಳಿಸಿತು. ಅರ್ಥುರ್ ಆಶ್ ಸಂಸ್ಥೆ 2007 ರಲ್ಲಿ ರೊಡ್ಡಿಕ್ ಮತ್ತು ಆಂಡಿ ರೊಡ್ಡಿಕ್ ಸಂಸ್ಥಾಪನೆಗೆ ನಗರದಾರೋಗ್ಯಕ್ಕಾಗಿ ಪ್ರಶಸ್ತಿಯನ್ನು ನೀಡಿ ಗೌರವಿಸಿತು. ರೊಡ್ಡಿಕ್ ಈ ಪ್ರಶಸ್ತಿಯನ್ನು ಪಡೆದ ಮೊದಲ ಟೆನಿಸ್ ಆಟಗಾರನಾಗಿದ್ದಾನೆ.
ವಿದ್ಯಾರ್ಥಿವೇತನ
ವಿದ್ಯಾರ್ಥಿವೇತನವು ಒಬ್ಬ ವಿದ್ಯಾರ್ಥಿಗೆ ತನ್ನ ಶಿಕ್ಷಣವನ್ನು ಮುಂದುವರಿಸಲು ನೀಡಲಾಗುವ ಆರ್ಥಿಕ ನೆರವಿನ ಬಹುಮಾನವಾಗಿರುತ್ತದೆ. ವಿದ್ಯಾರ್ಥಿವೇತನಗಳನ್ನು ವಿವಿಧ ಮಾನದಂಡಗಳನ್ನು ಆಧರಿಸಿ ನೀಡಲಾಗುತ್ತದೆ. ಇವು ಸಾಮಾನ್ಯವಾಗಿ ಆ ಬಹುಮಾನದ ದಾನಿ ಅಥವಾ ಸಂಸ್ಥಾಪಕನ ಮೌಲ್ಯಗಳು ಮತ್ತು ಉದ್ದೇಶಗಳನ್ನು ಪ್ರತಿಬಿಂಬಿಸುತ್ತವೆ. ವಿದ್ಯಾರ್ಥಿವೇತನವನ್ನು ವಿದ್ಯಾರ್ಥಿಯು ಮರಳಿ ಕೊಡಬೇಕಾಗಿರುವುದಿಲ್ಲ.
ಪ್ರಕಾರಗಳು
ಅತ್ಯಂತ ಸಾಮಾನ್ಯ ವಿದ್ಯಾರ್ಥಿವೇತನಗಳನ್ನು ಈ ಕೆಳಗಿನಂತೆ ವರ್ಗೀಕರಿಸಬಹುದು:
ಉಲ್ಲೇಖಗಳು
ವರ್ಗ:ವಿದ್ಯಾರ್ಥಿ ಆರ್ಥಿಕ ಸಹಾಯ
ಹ್ಯಾಟ್ರಿಕ್
ಹ್ಯಾಟ್-ಟ್ರಿಕ್ ಅಥವಾ ಹ್ಯಾಟ್ರಿಕ್ ಎಂದರೆ ಯಾವುದೇ ಆಟದಲ್ಲಿ ಮೂರು ಬಾರಿ ಒಂದು ಸಾಧನೆಯನ್ನು ಮಾಡುವುದು.
ಜಾವಾದ ಭಾಷೆ
ಜಾವನೀಸ್ ಭಾಷೆ ಹಿನ್ನೆಲೆ
ಮಲಯೋ-ಪಾಲಿನೇಷಿಯನ್ ಪರಿವಾರದ ಭಾಷೆ; ಜಾವ ಮತ್ತು ಸುಮಾತ್ರಗಳಲ್ಲಿನ ನಿಕಟ ಸಂಬಂಧವುಳ್ಳ ಭಾಷೆಗಳ ವರ್ಗಕ್ಕೆ ಸೇರಿದೆ. ಜಾವದ ಇತರ ಭಾಷೆಗಳು ಹಾಗೂ ಮಲಯ, ಮಿನಂಗ್‍ಕಬೌ ಅಛಿನೀಸ್ ಮತ್ತು ಲ್ಯಾಂಪುಂಗ್‍ನಂಥ ಸುಮಾತ್ರದವೇ ಆದ ಅನೇಕ ಭಾಷೆಗಳು ಈ ವರ್ಗಕ್ಕೆ ಸೇರಿವೆ. 35 ದಶಲಕ್ಷಕ್ಕೂ ಮೀರಿದಷ್ಟು ಜನ ಈ ಭಾಷೆಯನ್ನು ಆಡುತ್ತಿರುವುದರಿಂದ, ಇದು ಅತ್ಯಂತ ಹೆಚ್ಚುಸಂಖ್ಯೆಯ ಭಾಷಿಗರನ್ನು ಹೊಂದಿರುವಂಥ ಮಲಯೊ-ಪಾಲಿನೇಷಿಯನ್ ಭಾಷೆಯಾಗಿ ಪರಿಣಮಿಸಿದೆ. ಈ ಭಾಷೆಯಲ್ಲಿ ಮಾತನಾಡುವ ಜನ ಮುಖ್ಯವಾಗಿ ಮಧ್ಯ ಮತ್ತು ಪೂರ್ವ ಜಾವದಲ್ಲಿ ಕಾಣಬರುತ್ತಾರಾದರೂ ಜಾವದ ಹೊರಗೂ-ಅಂದರೆ, ಪಶ್ಚಿಮ ಇಂಡೋನೇಷ್ಯದ ಬೃಹನ್ನಗರಗಳಲ್ಲಿ ಹಾಗೂ ಸುಮಾತ್ರದ ದೊಡ್ಡ ತೋಟಗಳು ಮತ್ತು ತೈಲಕ್ಷೇತ್ರಗಳಲ್ಲಿ-ಇದನ್ನು ಬಳಸುವ ಜನ ಕಾಣದೊರೆಯುತ್ತಾರೆ.
ಉಪಭಾಷೆಗಳು
ಸೋಲೋ (ಸುರಕರ್ತ) ಮತ್ತು ಜಾಗ್ಯಕಾರ್ತಗಳಲ್ಲಿನ ಆಡುಭಾಷೆಯಾಗಿರುವ ಮಧ್ಯ ಅಥವಾ ಕೇಂದ್ರೀಯ ಜಾವನೀಸ್ ಅತ್ಯಂತ ಹೆಚ್ಚಿನ ಸಾಮಾಜಿಕ ಪ್ರತಿಷ್ಠೆಯ ಉಪಭಾಷೆಯಾಗಿದೆ. ಪಶ್ಚಿಮ ಜಾವನೀಸ್ ಮತ್ತು ಪೂರ್ವ ಜಾವನೀಸ್ ಇತರ ಉಪಭಾಷೆಗಳು. ತೆಗಲ್‍ನಲ್ಲಿ ಪಶ್ಚಿಮ ಜಾವನೀಸ್ ಹಾಗೂ ಸರಬಜದಲ್ಲಿ ಪೂರ್ವ ಜಾವನೀಸ್ ಕೇಂದ್ರಿತವಾಗಿವೆ.
ಭಾಷಾ ಶೈಲಿ
ಜಾವದ ಎಲ್ಲ ಬಾಷೆಗಳೂ ಸ್ತರ-ಶೈಲಿಗಳನ್ನು (ಸ್ಟೇಟಸ್ ಸ್ಟೈಲ್ಸ್) ಒಳಗೊಂಡಿರುತ್ತದೆ. ಅವುಗಳಲ್ಲಿ ಜಾವನೀಸ್ ಅತ್ಯಂತ ವ್ಯಾಪಕವಾದ ಸ್ತರಶೈಲಿಯನ್ನು ಹೊಂದಿದೆ. ಸ್ತರಶೈಲಿಯೆಂದರೆ ಮಾತನಾಡುವ ವ್ಯಕ್ತಿಯ ವಯಸ್ಸು, ಸ್ಥಾನಮಾನಗಳು ಹಾಗೂ ಕೌಟುಂಬಿಕ ಸಂಬಂಧಗಳಿಗೆ ಅನುಗುಣವಾಗಿ ಏರ್ಪಡುವ ವಿಶಿಷ್ಟ ಶಬ್ದಕೋಶ. ಸ್ತರಶೈಲಿಗಳಲ್ಲಿನ ಅತ್ಯಂತ ಸಮಗ್ರವೂ ವ್ಯಾಪಕವೂ ಆದ ವ್ಯತ್ಯಾಸ ಕಾಣಬರುವುದು ನ್ಗೋಕೊ (ಅನೌಪಚಾರಿಕ) ಮತ್ತು ಕ್ರಮಗಳ (ಮನ್ನಣೆಯ) ನಡುವೆ, ಮಧ್ಯ (ಮಧ್ಯಮ), ಕ್ರಮ ಇಂಗಗಿಲ್ (ಅತ್ಯಂತ ಹೆಚ್ಚು ಮನ್ನಣೆಯ) ಮತ್ತು ಬಸಕೆದತೋನ್ (ಅರಮನೆಯ ಭಾಷೆ)-ಇವು ಇತರ ಸ್ತರಶೈಲಿಗಳು.
ಲಿಖಿತ ದಾಖಲೆಗಳು
ಜಾವನೀಸ್ ಭಾಷೆಯಲ್ಲಿ ಲಿಖಿತ ದಾಖಲೆಗಳು ದೊರೆಯುವುದು ಮೊದಲನೆಯ ಸಹಸ್ರಾಬ್ದದ ನಡುವಣ ಅವಧಿಯಿಂದ ಈಚೆಗೆ. ಇಂಡೋನೇಷ್ಯದ ಭಾಷೆಗಳಲ್ಲಿಯೇ ಅತ್ಯಂತ ವ್ಯಾಪಕವಾದ ಹಾಗೂ ವೈವಿಧ್ಯಮಯವಾದ ಸಾಹಿತ್ಯ ಕಾಣದೊರೆಯುವುದು ಇದರಲ್ಲಿಯೇ, ಪ್ರಾಚೀನ ಜಾವನೀಸ್ ಕಾಲದಲ್ಲಿ (ಸುಮಾರು 750ರಿಂದ 1400ರವರೆಗೆ) ಭಾರತೀಯ ಪ್ರಭಾವ ಅತ್ಯಧಿಕವಾಗಿತ್ತು. ಈ ಕಾಲದಿಂದ ಈಚೆಗೆ ರಾಮಾಯಣ ಮತ್ತು ಮಹಾಭಾರತಗಳ ಅನುವಾದಗಳು ದೊರೆಯುತ್ತವೆ. ಈ ಕೃತಿಗಳಲ್ಲಿ ಹಾಗೂ ಇತರ ಭಾಷಾಂತರಗಳಲ್ಲಿ ಬಳಸಲಾಗಿರುವ ಪ್ರಾಚೀನ ಜಾವನೀಸ್ ಭಾಷೆಯಲ್ಲಿ ಭಾರತೀಯ ಪ್ರಭಾವ ಅತಿಯಾಗಿ ಕಾಣುತ್ತದೆ. ಇದನ್ನು ಬಹುತೇಕವಾಗಿ ಕವಿಭಾಷೆಯೆಂದೂ ಕರೆಯುತ್ತಾರೆ. ಈ ಕಾಲದ ಬಳಿಕ ಭಾಷೆ ಮತ್ತು ಸಾಹಿತ್ಯಗಳೆರಡರಲ್ಲೂ ಆಗತಾನೇ ಅಡಿ ಇರಿಸುತ್ತ್ತಿದ್ದ ಇಸ್ಲಾಮಿನ ಹಾಗೂ ಅನಂತರದಲ್ಲಿ ಐರೋಪ್ಯರ ಪ್ರಭಾವ ಗೋಚರಿಸುತ್ತದೆ. ನೆರೆಹೊರೆಯ ಭಾಷೆಗಳ ಸಾಹಿತ್ಯದ ಮೇಲೆ ಉದಾಹರಣೆಗೆ, ಬಲಿನೀಸ್, ಸುಡಾನೀಸ್, ಮದುರೀಸ್, ಮತ್ತು ಮಲಯ್ ಸಾಹಿತ್ಯದ ಮೇಲೆ ಜಾವನೀಸ್ ಸಾಹಿತ್ಯ ತುಂಬ ಪ್ರಭಾವ ಬೀರಿದೆ.
ಉಲ್ಲೇಖ
ವರ್ಗ:ಇಂಡೋನೇಷ್ಯಾ ವರ್ಗ:ಏಷ್ಯಾದ ಭಾಷೆಗಳು ವರ್ಗ:ಆಸ್ಟ್ರೊನೇಸ್ಯದ ಭಾಷೆಗಳು
ಶೆಫಾಲಿ ವರ್ಮಾ
ಆರಂಭಿಕ ಜೀವನ
ಶೆಫಾಲಿ ವರ್ಮಾ ರವರು ಜನವರಿ ೨೮, ೨೦೦೪ರಂದು ಹರಿಯಾಣದ ರೋಟಕನಲ್ಲಿ ಜನಿಸಿದರು.
ಪ್ರಥಮ ದರ್ಜೆ ಕ್ರಿಕೆಟ್
ಆರಂಭಿಕ ಬ್ಯಾಟಿಂಗ್ ಕ್ರಮದಲ್ಲಿ ಆಡುವ ಶೆಫಾಲಿ, ದೇಶಿ ಕ್ರಿಕೆಟ್‍ನಲ್ಲಿ ಇಂಡಿಯಾ ಎ, ಟೀಮ್ ವೆಲ್ಲೋಸಿಟಿ, ಮಹಿಳಾ ಬೋರ್ಡ್ ಅಧ್ಯಕ್ಷರ ೧೧ ತಂಡಗಳಿಗೆ ಆಡಿದ್ದಾರೆ.
ಅಂತರರಾಷ್ಟ್ರೀಯ ಕ್ರಿಕೆಟ್
೨೦೧೯ರ ಸೆಪ್ಟೆಂಬರ್ನಲ್ಲಿ ಶೆಫಾಲಿ ಅವರಿಗೆ ದಕ್ಷಿಣ ಆಫ್ರಿಕಾ ವಿರುದ್ಧದ ಮೊದಲ ಮೂರು ಟಿ-೨೦ ಪಂದ್ಯಗಳಿಗೆ ಆಯ್ಕೆ ಮಾಡಲಾಯಿತು. ನಂತರ ಸೆಪ್ಟೆಂಬರ್ ೨೪, ೨೦೧೯ರಂದು ಭಾರತದ ಸೂರತ್ನಲ್ಲಿ ದಕ್ಷಿಣ ಆಫ್ರಿಕಾ ಮಹಿಳಾ ಕ್ರಿಕೆಟ್ ತಂಡದ ವಿರುದ್ದ ನಡೆದ ಮೊದಲ ಟಿ-೨೦ ಪಂದ್ಯದ ಮೂಲಕ ಶೆಫಾಲಿ ಅಂತರರಾಷ್ಟ್ರೀಯ ಕ್ರಿಕೆಟ್ನಲ್ಲಿ ಪಾದಾರ್ಪಣೆ ಮಾಡಿದರು. ನವಂಬರ್ ೨೦೧೯ರಲ್ಲಿ ವೆಸ್ಟ್ ಇಂಡೀಸ್ ವಿರುದ್ಧ ನಡೆದ ಪಂದ್ಯದಲ್ಲಿ ಶೆಫಾಲಿ ೪೯ ಬಾಲ್ ಎದುರಿಸಿ ೭೪ ರನ್ ಗಳಿಸುವ ಮೂಲಕ ಅರ್ಧ ಶತಕ ಗಳಿಸಿದ ಭಾರತೀಯ ಮಹಿಳಾ ಕ್ರಿಕೆಟ್ ತಂಡದ ಅತ್ಯಂತ ಕಿರಿಯ ಆಟಗಾರ್ತಿ (೧೫ ವರ್ಷ) ಎಂಬ ದಾಖಲೆ ನಿರ್ಮಿಸಿದ್ದಾರೆ. ಈ ಐದು ಪಂದ್ಯದ ಸರಣಿಯಲ್ಲಿ ೧೫೮ ರನ್ ಗಳಿಸುವ ಮುಲಕ ಶೆಫಾಲಿ ಸರಣಿ ಶ್ರೇಷ್ಠ ಪ್ರಶಸ್ತಿ ಪಡೆದರು.
ಜನವರಿ ೨೦೨೦ರಲ್ಲಿ ಐಸಿಸಿ ಮಹಿಳಾ ಟಿ-೨೦ ವಿಶ್ವಕಪ್ ೨೦೨೦ ಸರಣಿಗೆ ಭಾರತೀಯ ಮಹಿಳಾ ತಂಡದಲ್ಲಿ ಸ್ಥಾನ ಪಡೆದರು. ಜೊತೆಗೆ ಬಿಸಿಸಿಐನ ವಾರ್ಷಿಕ ಒಪ್ಪಂದ ಮಾಡಲಾಯಿತು.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು ವರ್ಗ:ಮಹಿಳಾ ಕ್ರೀಡಾಪಟುಗಳು ವರ್ಗ:ಕ್ರಿಕೆಟ್ ಆಟಗಾರ ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಕೊಡವರ ವಿಶೇಷ ಕಲೆ ಹಾಗೂ ಕುಣಿತಗಳು
ಇತಿಹಾಸ
ಕೊಡಗಿನ ಪ್ರಾಚೀನ ಜನಾಂಗಳಲ್ಲಿ ಕೊಡವ ಜನಾಂಗವೂ ಮುಖ್ಯವಾದುದು. ಕ್ರಿ. ಶ. ೧೧೭೪ರ ಹುಣಸೂರು ತಾಲೂಕಿನ ಶಾಸನದಲ್ಲಿ ಮೊದಲ ಬಾರಿಗೆ ಕೊಡವರ ಉಲ್ಲೇಖವಿರಿವುದರಿಂದ ಅವರ ಇತಿಹಾಸ ಅಷ್ಟರ ಮಟ್ಟಿಗೆ ಹಿಂದಕ್ಕೆ ಹೋಗುತ್ತದೆ. ಕೆಲವು ಸಂಶೋಧಕರು ಕೊಡವರು ಉತ್ತರ ಭಾರತದಿಂದ ಕೊಡಗಿಗೆ ವಲಸೆ ಬಂದವರೆಂದು ಅಭಿಪ್ರಾಯ ಪಡುತ್ತಾರೆ. ಸ್ಕಂದ ಪುರಾಣದಲ್ಲಿ ಚಂದ್ರವರ್ಮನೆಂಬುವನು ಕೊಡವರ ಮೂಲ ಪುರುಷನೆಂದು ಹೇಳಲಾಗಿದೆ. ಕೊಡವರು ಕದಂಬ ವಂಶದವರೆಂಬ ಊಹೆಯೂ ಇದೆ. ಹಾಗೆಯೇ ಕೊಡಗಿಗೆ ಇವರು ಸುಮಾರು ೫-೬ ನೇ ಶತಮಾನದಲ್ಲಿ ವಲಸೆ ಬಂದಿರಬೇಕೆಂದೂ ನಂಬಲಾಗಿದೆ. ಸಾಂಪ್ರದಾಯಿಕ ಉಡುಪುಗಳಲ್ಲಿ ಕೊಡವರನ್ನು ತಕ್ಷಣ ಗುರುತಿಸಬಹುದು. ಪುರುಷರಿಗೆ ನೀಳವಾದ ಕುಪ್ಪಸ (ಉದ್ದವಾದಕರಿಕೋಟು) ದಟ್ಟಿ, ರುಮಾಲು, ಪೀಚೆಕತ್ತಿ, ಪಾನಿಮಂಡೇ ತುಣಿ, ಸೊಂಟದ ಸುತ್ತಲೂ ಚೇಲೆಗಳಿರುತ್ತವೆ. ಕುಪ್ಪಸವನ್ನು ಬಿಗಿದುಕಟ್ಟುವುದಕ್ಕೆ ಮತ್ತು ಪೀಚೆಕತ್ತಿ (ಚಿಕ್ಕದಾದಕತ್ತಿ) ಯನ್ನು ಸೊಂಟದ ಎಡಭಾಗದಲ್ಲಿ ಸಕ್ಕಿಸಿಕೊಳ್ಳುವುದಕ್ಕೆ ಚೇಲೆಯ ಉಪಯೋಗವಾಗುತ್ತದೆ. ಇದು ರೇಶ್ಮೆಯದಾಗಿದ್ದು ಸೊಂಟಕ್ಕೆ ಸುತ್ತಿದಾಗ ಎರಡೂ ಕಡೆ ನೇತು ಬಿದ್ದಿರುತ್ತದೆ. ಕುಪ್ಪಸವು ಮುಂಭಾಗದಲ್ಲಿ ತೆರೆದಿದ್ದು ಮಂಡಿಯವರೆಗೂ ಇಳಿದಿರುತ್ತದೆ. ಕೊಡವ ಸ್ತ್ರೀಯರ ಸಾಂಪ್ರದಾಯಿಕ ಉಡುಪಿನಲ್ಲಿ ಎದ್ದು ಕಾಣುವ ವೈವಿಧ್ಯವೆಂದರೆ ಸೀರೆಯ ನೆರಿಗೆಯನ್ನು ಹಿಂಭಾಗಕ್ಕೆ ಬರುವಂತೆ ತೊಡುವುದು. ಇದರೊಂದಿಗೆ ಪೂರ್ಣವಾಗಿ ಕೈಮುಚ್ಚುವಂತೆ ಉದ್ದ ಕೈಯಿನ ರವಿಕೆಯನ್ನು ತೊಡುತ್ತಾರೆ. ಕೊಡವರು ಮಾತಾಡುವ ವಿಶಿಷ್ಟ ಭಾಷೆಯನ್ನೇ ‘ಕೊಡವ’ ಎಂದು ಕರೆಯಲಾಗುತ್ತದೆ. ಈ ಭಾಷೆಯಲ್ಲಿ ಕನ್ನಡ, ಮಲೆಯಾಳಿ ಮತ್ತು ತುಳು ಭಾಷೆಗಳ ಪದಗಳು ಯಥೇಚ್ಛವಾಗಿವೆ. ಕೊಡವರ ಪಾರಂಪರಿಕ ಮೌಖಿಕ ಸಾಹಿತ್ಯವೆಲ್ಲವೂ ಈ ಭಾಷೆಯಲ್ಲೇ ಇದೆ. ಆದರೆ ಗಮನಾರ್ಹ ಅಂಶವೆಂದರೆ ‘ಕೊಡವ ಭಾಷೆ’ ಕೇವಲ ಕೊಡವ ಜನಾಂಗದ ಭಾಷೆಯಾಗಿರದೆ ಅಲ್ಲಿಯ ಅನೇಕ ಪ್ರಾಚೀನ ಜನಾಂಗಗಳ ಭಾಷೆಯೂ ಆಗಿದೆ.
ಕಲೆ ಹಾಗೂ ಕುಣಿತಗಳು
ಬೊಳಕಾಟ: ಶವನು ಭಸ್ಮಸುರನನ್ನು ಸಂಹರಿಸಿದ ಕಾಲಕ್ಕೆ ಮೂವತ್ತೆರಡು ನೃತ್ಯ ಭಂಗಿಗಳನ್ನು ಪ್ರದರ್ಶಿಸಿದನಂತೆ. ಅದರ ಪ್ರತಿರೂಪವೇ ಬೊಳಕಾಟ. ಬೊಳಕ್ ಎಂದರೆ ‘ಬೆಳಕು’ ಎಂದರ್ಥ. ಬೆಳಕಿನ ಸುತ್ತ ಕುಣಿಯುವ ಆಟವೇ ಬೆಳಕಾಟ. ಇದು ಕೊಡವ ಗಂಡಸರು ಮಾಡುವ ಯುದ್ಧ ನೃತ್ಯವಾಗಿದೆ. ಕಲಾವಿದರು ಚಾಮರ ಮತ್ತು ಬಿಚ್ಚುಗತ್ತಿಗಳನ್ನು ಹಿಡಿದುಕೊಳ್ಳೂತ್ತಾರೆ. ದೇವರ ಸ್ತುತಿ, ಪುರಾಣ, ಇತಿಹಾಸ ಹಾಗೂ ಸಾಂಸ್ಕೃತಿಕ ವೀರರಿಗೆ ಸಂಬಂಧಿಸಿದ ಹಾಡುಗಳನ್ನು ಈ ಸಂದರ್ಭದಲ್ಲಿ ಹಾಡಲಾಗುತ್ತದೆ. ಸುಮಾರು ೩೦ ರೀತಿಯ ನೃತ್ಯ ಪ್ರಕಾರಗಳಲ್ಲಿ ಈಗ ೧೧ ಬಗೆಯವು ಉಳಿದುಕೊಂಡಿವೆ. ಇವುಗಳಲ್ಲಿ ಎರಡು ಬಗೆಗಳಿವೆ. ಮೊದಲನೆಯ ರೀತಿಯಾಗಿ ಸಾಂಪ್ರದಾಯಿಕ ದುಡಿವಾದ್ಯ ಮತ್ತು ಹಾಡಿಗೆ ಹಿನ್ನೆಲೆಯಾಗಿ ಕುಣಿಯುವುದಾದರೆ ಎರಡನೆಯ ರೀತಿ ವಾದ್ಯ ಸಂಗೀತದೊಂದಿಗೆ ಕುಣಿಯುವುದು. ಮೊದಲನೆಯ ಪ್ರಕಾರವು ‘ಕಪ್ಪೆ ಆಟ’ ಎಂದು ಕರೆಸಿಕೊಳ್ಳುತ್ತದೆ.
ಕಪ್ಪೆ ಆಟ
ವೇದಿಕೆಯ ಮಧ್ಯದಲ್ಲಿ ದೀಪವೊಂದಿರುತ್ತದೆ. ಅದರ ಸುತ್ತ ನಿಂತು ಬಿಳಿ ಕುಪ್ಪಸ ತೊಟ್ಟ ನಾಲ್ವರು ದಡಿ ನುಡಿಸುತ್ತಾರೆ. ಅವರ ಸುತ್ತಲೂ ಉಳಿದವರು ಕುಣಿಯುತ್ತಾ ಮಧ್ಯೆ ಮಧ್ಯೆ ‘ಹೋ ಹೇ ಹಾ’ ಎಂದು ಶಬ್ದ ಹೊರಡಿಸುತ್ತಿರುತ್ತಾರೆ. ನಮಸ್ತೆ ಆಟ್, ಚಾರಿಆಟ್, ಕರ್ವೆಆಟ್, ಪೀಡ್‍ಕುರ್ತಿ ಆಟ್, ಕೈಡವುರ್, ಆಟ್, ವಾಲಗತ್ತಾಟ್, ಅದರಲ್ಲಿನ ಕೆಲವು ಇನ್ನಿತರ ಪ್ರಕಾರಗಳು.ಸಾಂಪ್ರದಾಯಿಕ ವಾದ್ಯ ಸಂಗೀತದೊಂದಿಗಿನ ಕುಣಿತದಲ್ಲಿ ವಾಲಗದ ನುಡಿತವೇ ಕುಣಿತಕ್ಕೆ ಪ್ರಧಾನ ಹಿನ್ನೆಲೆಯಾಗಿರುತ್ತದೆ. ಇದು ಮುಖ್ಯವಾಗಿ ದೇವತಾರಾಧನವಾದ ನೃತ್ಯ.
ಕೊಂಬಾಟ್
ಕೊಡವರು ತಮ್ಮ ಗ್ರಾಮ ದೇವತೆಯ ಹಬ್ಬದ ಸಂದರ್ಭದಲ್ಲಿ ಈ ಕಲೆಯನ್ನು ಪ್ರದರ್ಶಿಸುತ್ತಾರೆ. ಕೈಯಲ್ಲಿ ಜಿಂಕೆಯ ಕೊಂಬನ್ನು ಹಿಡಿದುಕೊಂಡು ಕುಣಿಯುವುದು ಇಲ್ಲಿಯ ವಿಶೇಷ. ಭಸ್ಮಾಸುರನ ಸಂಹಾರದ ಸಂದರ್ಭದಲ್ಲಿ ಅವತಾರವೆತ್ತಿದ ವಿಷ್ಣುವು ನರ್ತಿಸುವಾಗ ಜಿಂಕೆಯ ಕೊಂಬನ್ನು ಹಿಡಿದುಕೊಂಡಿದ್ದನೆಂಬುದು ಇಲ್ಲಿಯ ನಂಬಿಕೆ.
ಪೀಲಿಯಾಟ
ಪೀಲಿ ಎಂದರೆ ನವಿಲುಗರಿಯ ಕಂತು. ವಿಷ್ಣುವು ಜಿಂಕೆಯಕೊಂನ್ನು ಹಿಡಿದುಕೊಂಡು ಒಮ್ಮೆ ನರ್ತಿಸಿದರೆ ಮತ್ತೊಮ್ಮೆ ಪೀಲಿಯನ್ನು ಹಿಡಿದುಕೊಂಡು ನರ್ತಿಸಿದನೆಂದು ನಂಬಲಾಗುತ್ತದೆ. ಆ ಸಲುವಾಗಿ ಪೀಲಿಯಾಟ ಇರುತ್ತದೆ. ಇವೆರಡೂ ಪುರುಷರ ಕಲೆಗಳೇ.
ವಾಲಗತ್ತಾಟ
ಇದು ಸಾಮಾನ್ಯವಾಗಿ ಹಬ್ಬ, ಮದುವೆ, ಸಾರ್ವಜನಿಕ ಸಭೆ-ಸಮಾರಂಭ, ಸಂತೋಷ ಕೂಟಗಳಲ್ಲಿ ಪ್ರದರ್ಶನವಾಗುವ ಕಲೆ. ಇದು ಸಾಮಾಜಿಕ ನೃತ್ಯವಾಗಿರುವಂತೆಯೇ ಹಲವು ವಾದ್ಯವಿಶೇಷಗಳ ಸಮ್ಮಿಳನವೂ ಆಗಿದೆ. ಓಲಗ, ಮೋರಿ, ಡೋಲು, ತಾಳ, ಕುಡಿಕೆ, ಪರೆ, ಕೊಂಬು, ತಮ್ಮಟೆ, ಗೆಜ್ಜೆಗಳು ಇಲ್ಲಿಯ ವಾದ್ಯ ಪರಿಕರಗಳು. ಪುರುಷರು ಕೈಯಲ್ಲಿ ಪೀಚಕತ್ತಿ, ಒಡಿಕತ್ತಿಯೊಂದಿಗೆ ಕುಣಿಯುತ್ತಾರೆ. ಇವರೊಂದಿಗೆ ಸ್ತ್ರೀಯರೂ ಭಾಗವಹಿಸುವುದುಂಟು. ಇದರಂತಯೇ ನಡೆಯುವ ಇನ್ನೊಂದು ನೃತ್ಯ ವಿಶೇಷವೆಂದರೆ ‘ಕೊಂಬು ಕೊಟ್ಟು ವಾಲಗ’. ಕೊಂಬು, ಮೋರಿ, ಶೃತಿ, ತಾಳ, ತಡೆ, ಡೋಲು, ಇಲ್ಲಿಯ ವಾದ್ಯ ವಿಶೇಷಗಳು. ಸಾಮಾನ್ಯವಾಗಿ ಏಳು ಜನರಿರುವ ಈ ಮೇಳದಲ್ಲಿ ಒಬ್ಬೊಬ್ಬರು ಒಂದೊಂದು ವಾದ್ಯವನ್ನು ನುಡಿಸುತ್ತಾರೆ. ಜಾತ್ರೆ ಉತ್ಸವ ಮದುವೆ ಮೊದಲಾದ ಮಂಗಳ ಕಾರ್ಯಗಳಲ್ಲದೆ ಮರಣ ಸಂದರ್ಭದಲ್ಲಿಯೂ ಇವನ್ನು ನುಡಿಸಲಾಗುತ್ತದೆ.
ಹುತ್ತರಿ ಕೋಲಾಟ
ಹೆಸರೇ ಹೇಳುವಂತೆ ಹುತ್ತರಿ ಹಬ್ಬದ ಸಂದರ್ಭದಲ್ಲಿ ನಡೆಯುವ ಕಲೆಯಿದು. ಸುಮಾರು ಮೂರುವರೆ ಅಡಿ ಉದ್ದದ ಬೆತ್ತದ ಜೊಪ್ಪಕೋಲ್‍ಗಳನ್ನು ಹಿಡಿದು ಹಾಡಿನೊಂದಿಗೆ ಕೋಲಾಟವಾಡಲಾಗುತ್ತದೆ. ಇದರಲ್ಲಿ ‘ಜಪ್ಸೈಕೋಲ್’ ‘ಚಂದತೊರೆಕೋಲ್’ ‘ಪಾತುರೆಕೋಲ್’ ಮೊದಲಾದ ಪ್ರಕಾರಗಳೂ ಇವೆ. ಕೋಲಾಟದ ಕೊನೆಯಲ್ಲಿ ಕೊಂಬು, ಕೊಟ್ಟ, ವಾಲಗದೊಂದಿಗೆ ಪದಕಳಿ ಅಥವಾ ‘ಪರಿಯಕಳಿ’ ಎಂಬ ನೃತ್ಯವನ್ನು ಮಾಡಲಾಗುತ್ತದೆ.
ಪರಿಯಕಳಿ
ಕೋಲಾಟದ ಮುಂದಿನ ಪ್ರಕಾರವೇ ಪರಿಯಕಳಿ. ಕೋಲಾಟಕ್ಕೆ ಉಪಯೋಗಿಸುವ ಬೆತ್ತಗಳನ್ನು ಇಲ್ಲಿಯೂ ಉಪಯೋಗಿಸಲಾಗುತ್ತದೆ. ಕುಣಿತ ನಿಲ್ಲಿಸುವಾಗ ‘ಮೇದಪರೆ’ ಹೊಡೆಯಬೇಕು. ಆಗ ಕಲಾವಿದರು ಗುಂಪಾಗಿ ಒಂದು ಬೆತ್ತವನ್ನು ಪೆಟ್ಟು ತಡೆಯುವುದಕ್ಕಾಗಿಯೂ ಮತ್ತೊಂದನ್ನು ಹೊಡೆಯುವುದಕ್ಕಾಗಿಯೂ ಹಿಡಿಯುತ್ತಾರೆ. ಮೊಳಕಾಲಿನ ಕೆಳಗೆ ಹೊಡೆಯಬೇಕಾದುದು ಕ್ರಮ. ಮೆಲೆ ಹೊಡೆದರೆ ದಂಡ ಕೊಡಬೆಕಾಗುತ್ತದೆ. ನಂತರ ಸಾಮೂಹಿಕವಾಗಿ ಒಬ್ಬರನ್ನೊಬ್ಬರು ಆಲಂಗಿಸಿ ನೃತ್ಯ ಕೊನೆಗೊಳಿಸುತ್ತಾರೆ.
ತಟ್ಟೆ ಪರಿಯಕಳಿ
ತಟ್ಟೆ ಪರಿಯಕಳಿಯಲ್ಲಿ ಒಬ್ಬನೇ ಭಾಗವಹಿಸುವುದು. ಇಲ್ಲಿ ಬೆತ್ತದಗು ರಾಣಿ ಮತ್ತು ಸುಮಾರು ಆರು ಅಡಿ ಉದ್ದದ ಬೆತ್ತವನ್ನು ಬಳಸುತ್ತಾರೆ. ಯಾರು ತಟ್ಟೆ ಪರಿಯ ಕೆಳಗೆ ಇಳಿಯಲು ಇಷ್ಟಪಡುತ್ತಾರೋ ಅವರು ‘ನಾಬಾಳ್, ನಿಬಾಳ್, ಏಡೆಕೊಡೆ ಇಳಿವ ಚಂಜಾದಿ ಬಾಳ್, ಇಗ್ಗುತಪ್ಪ ಬಾಳ್, ಬಯ ತೂರಪ್ಪಬಾಳ್ ಬಾಳ್ ಬಾಲಿರೆ ಬಾಳ್’ ಎಂದು ಪ್ರತಿಸ್ಪರ್ಧಿಯನ್ನು ಆಹ್ವಾನಿಸುತ್ತಾನೆ. ಆಗ ಪ್ರತಿಸ್ಪರ್ಧಿಯ ಕೂಡ ಇದೇ ರೀತಿ ಹೇಳಿ ಈತನನ್ನು ಕೆಣಕುತ್ತಾನೆ. ಇದರಲ್ಲಿಯೂ ಮೊಳಕಾಲಿನ ಕೆಳಗೆ ಹೊಡೆಯಬೇಕೆಂಬ ನಿಯಮ ಇದೆ. ಪರಸ್ಪರ ಇಬ್ಬರೂ ಸಮ ಸ್ಪರ್ಧಿಗಳಾದಾಗ ಇತರರು ಬಿಡಿಸುತ್ತಾರೆ. ಆ ಬಳಿಕ ಸ್ಪರ್ಧಿಗಳು ಪರಸ್ಪರ ಆಲಂಗಿಸಿಕೊಳ್ಳತ್ತಾರೆ.
ಜೋಯಿಪಾಟ್
ಜೋಯಿಪಾಟ್ ಕಲೆಯನ್ನು ಹುತ್ತರಿಯ ಮೂರನೆಯ ದಿನ ಅಂದರೆ ರೋಹಿಣಿ ಮತ್ತು ಕೃತಿಕಾ ನಕ್ಷತ್ರಗಳು ಬಂದಾಗ ಪ್ರದರ್ಶಿಸಲಾಗುತ್ತದೆ. ಜೋಯಿಪಾಟ್ ಎಂದರೆ ಜೋತಿಷ್ಯಪಾಟ್ ಎಂದು ಹೇಳಲಾಗುತ್ತದೆ. ಅದರ ಪ್ರತಿರೂಪವೇ ಜೋಯಿಪಾಟ್‍ ಎಂದು ನಂಬಿಕೆ ಇದೆ.ಈ ಪ್ರದರ್ಶನದಲ್ಲಿ ಸುಮಾರು ಹತ್ತುಜನ ಕಲಾವಿದರು ಕೊಡವರ ದುಡಿಯೊಂದಿಗೆ ಪಾಲ್ಗೊಳ್ಳುತ್ತಾರೆ.ಇದು ಕೂಡ ಗಂಡಸರ ಕಲೆಯೇ.ಬಿಳಿಯ ಕುಪ್ಪಸ, ದಟ್ಟಿ, ರುಮಾಲು, ಕೈಯಲ್ಲಿ ಚೌಲಿ ಕಲಾವಿದರ ಉಡುಗೆ ತೊಡುಗೆಗಳು.ಪರೆಇಲ್ಲವೇ ಮೇದರಡೋಲು, ಜಾಗಟೆಯಾಕಾರದ ಕಂಚಿನತಟ್ಟೆ, ಇವು ಹಿಮ್ಮೇಳದ ವಾದ್ಯಗಳಾಗುತ್ತವೆ.
ಬಿಲ್ಲಾಟ್
ವರ್ಷಕ್ಕೊಂದು ಸಲ ನಡೆಯುವ ಭದ್ರಕಾಳಿಯ ಉತ್ಸವ ಸಂದರ್ಭದಲ್ಲಿ ನಡೆಯುವ ಕಲೆಯೇ ಬಿಲ್ಲಾಟ್.ಇದಕ್ಕೆ ಹಿಮ್ಮೇಳವಾಗಿ ಮಣಿ, ಕಂಚಿನ ವಾದ್ಯವಿರುತ್ತದೆ.ಕೈಯಲ್ಲಿ ಸಣ್ಣಚರಿ, ಕೊಂಬುಗಳನ್ನು ಹಿಡಿದಿರುತ್ತಾರೆ.ನರ್ತಕರ ಕೈಯಲ್ಲಿ ಕಪ್ಪುಕುಪ್ಪಿಯಿದ್ದರೆ, ಹಾಡುವವರು ಬಿಳಿಯ ಕುಪ್ಪಿಯನ್ನು ಹಿಡಿದಿರುವುದು ರೂಢಿ.
ಕೊಡಿಪಾಟ್
ಉದ್ದವಾದ ಬೆತ್ತವೊಂದಕ್ಕೆ ಕೆಂಪು ಬಟ್ಟೆಯನ್ನುಕಟ್ಟಿ ಅವುಗಳನ್ನು ವಿವಿಧ ಭಂಗಿಯಲ್ಲಿ ತಿರುಗಿಸುತ್ತ ಕುಣಿಯುವ ಕಲೆ.
ಡೋಳುಪಾಟ್
ಭಗವತಿ ಮತ್ತು ಭದ್ರಕಾಳಿ ಹಬ್ಬದ ಸಂದರ್ಭದಲ್ಲಿ ಈ ಕಲೆಯನ್ನು ಪ್ರದರ್ಶಿಸಲಾಗುತ್ತದೆ. ಡೋಳುಪಾಟ್ ಮುಖ್ಯವಾಗಿ ಗಾಯನ ಕಲೆಯಾಗಿದ್ದು ಡೊಳ್ಳನ್ನು ನುಡಿಸುತ್ತ ಹಾಡಲಾಗುತ್ತದೆ.
ಬಾಳೋಪಾಟ್
ಇದು ಒಂದು ರೀತಿಯ ಗಾಯನ ಪ್ರಧಾನವಾದ ಕಲೆ. ಕಲಾವಿದರಿಗೆ ಬಿಳಿ ಬಣ್ಣದ ಉದ್ದನೆಯ ನಿಲುವಂಗಿ ಅಥವಾ ಕುಪ್ಪಿ, ಸೊಂಟಕ್ಕೆ ಕೆಂಪು ವರ್ಣದ ಉದ್ದದ ರೇಷ್ಮೆಯ ದಟ್ಟಿ ಅಥವಾ ಚೇಲಿ, ತಲೆಗೆ ಬಿಳಿಯ ರುಮಾಲು ಅಥವಾ ಕೆಂಪು ವಸ್ತ್ರವಿರುತ್ತದೆ.
ಬಿಮ್ಮತ್ತಾಟ್
ಬಿಮ್ಮತ್ತ ಎಂದರೆ ಕಂಚಿನ ತಾಳ ಎಂದರ್ಥ.ಕಂಚಿನ ತಾಳಗಳನ್ನು ಹಿಡಿದು ದೀಪಸ್ತಂಭ (ಕುತ್ತುಂಚೊಳತ) ದ ಸುತ್ತಕುಣಿವ ನೃತ್ಯವಿದು.ಕೊಡವ ಹೆಂಗಸರೇ ಪಾಲ್ಗೊಳ್ಳುವ ಈ ನೃತ್ಯದಲ್ಲಿ ಸುಮಾರು ಏಳು ಬಗೆಯ ನೃತ್ಯಗಳಿವೆ. ಕಾವೇರಿ ಮಾತೆ, ಕೊಡಗಿನಜನತೆ, ಪರಿಸರ, ವನ್ಯಸಂಪತ್ತು, ಅಥಿತಿ ಸತ್ಕಾರಗಳಿಗೆ ಸಂಬಂಧಿಸಿದ ಹಾಡುಗಳು ಇಲಿವೆ. ‘ಕಾವೇರಮ್ಮಾದೇವಿ ತಾಯಿ ಕಾಪಾಡೆಂಗಳಾ’ ಎಂದು ಪ್ರಾರಂಭವಾಗುವ ಈ ಹಾಡು ‘ಮಂಗಳ’ ‘ಜಯಮಂಗಳ’ ಎಂದು ಮುಕ್ತಾಯವಾಗುತ್ತದೆ.ಇದನ್ನು ಉಮ್ಮತ್ತಾಟ ಎಂದೂ ಕರೆಯಲಾಗುತ್ತದೆ.
ಬೋಡ್ ನಮ್ಮೆಆಟ್‍ಪಾಟ್
ಇದು ದೊಡ್ಡಾಟದೊಂದಿಗೆ ಹೋಲಿಕೆ ಇರುವ ಹಾಸ್ಯ ಪ್ರಧಾನವಾದ ಕಲೆ. ಇದನ್ನು ಕೊಡವರು ಸುಗ್ಗಿಯ ನಂತರ ಪ್ರದರ್ಶಿಸುತ್ತಾರೆ. ಸಾಮಾನ್ಯವಾಗಿ ಅಕ್ಟೋಬರ್ ತಿಂಗಳ ಮಧ್ಯಭಾಗದಲ್ಲಿ ಪ್ರಾರಂಭವಾಗುವ ಈ ಪ್ರದರ್ಶನ ಮೇ ತಿಂಗಳವರೆಗೆ ಮುಂದುವರಿಯುತ್ತದೆ.ಇದರಲ್ಲಿ ಯುವಕರು ವಿವಿಧ ವೇಷಗಳನ್ನು ಹಾಕಿಕೊಡು ಮನೆಮನೆಗೆ ಹೊಗುತ್ತಾರೆ.ಇದರಲ್ಲಿ ಮಾಪಿಳ್ಳೆ, ಒಡ್ಡ, ಸನ್ಯಾಸಿ, ಜೋಗಿ, ಚೂಳೇ (ನೃತ್ಯನಾಟ) ಮೊದಲಾದ ವೇಷಗಳಿರುತ್ತವೆ.
ಉಲ್ಲೇಖಗಳು
ವರ್ಗ:ಜನಪದ ಕಲೆಗಳು
ಕರ್ನಾಟಕ ಲೋಕಸಭಾ ಚುನಾವಣೆ, ೨೦೦೪
ಕೊಂಡಿಗಳು
ವರ್ಗ:ಚುನಾವಣೆ ವರ್ಗ:ಕರ್ನಾಟಕ ಲೋಕಸಭಾ ಚುನಾವಣೆ
ಭಾರತದಲ್ಲಿ ಆದಾಯ ತೆರಿಗೆ
ಭಾರತ ಸರ್ಕಾರವು ಪ್ರತಿಯೊಬ್ಬ ವ್ಯಕ್ತಿಯ ತೆರಿಗೆಯ ವ್ಯಾಪ್ತಿಗೆ ಒಳಪಡುವ ಆದಾಯದ ಮೇಲೆ, ಹಿಂದು ಅವಿಭಕ್ತ ಕುಟುಂಬಗಳು (ಎಚ್‌ಯುಎಫ್‌), ಕಂಪೆನಿಗಳು, ವ್ಯಾಪಾರಿ ಸಂಸ್ಥೆಗಳು, ಸಹಕಾರ ಸಂಘಗಳು ಮತ್ತು ಟ್ರಸ್ಟ್‌(ಸ್ವತಂತ್ರ ವ್ಯಕ್ತಿಗಳ ಮತ್ತು ಹಲವಾರು ವ್ಯಕ್ತಿಗಳ ಗುಂಪು) ಮತ್ತು ಇತರೇ ಯಾವುದೇ ರೀತಿಯ ವ್ಯಕ್ತಿಗಳಿಗೂ ಆದಾಯ ತೆರಿಗೆಯನ್ನು ವಿಧಿಸುತ್ತದೆ. ಮೇಲೆ ಹೇಳಿದ ಪ್ರತಿಯೊಬ್ಬ ವ್ಯಕ್ತಿಗೆ ತೆರಿಗೆ ಕರ ವಿಭಿನ್ನವಾಗಿರುತ್ತದೆ. ಈ ಕರವು ಭಾರತೀಯ ಆದಾಯ ತೆರಿಗೆ, 1961ರ ಪ್ರಕಾರ ಇದು ನಿಯಂತ್ರಣಕ್ಕೊಳಪಟ್ಟಿರುತ್ತದೆ. ಭಾರತೀಯ ಆದಾಯ ತೆರಿಗೆ ಇಲಾಖೆಯು ಕೇಂದ್ರೀಯ ನೇರ ತೆರಿಗೆ ಸಮಿತಿಯ (CBDT) ನಿಯಂತ್ರಣಕ್ಕೊಳಪಟ್ಟಿರುತ್ತದೆ. ಅಲ್ಲದೆ ಇದು ಭಾರತ ಸರ್ಕಾರದ ಹಣಕಾಸು ಸಚಿವಾಲಯದ ಆದಾಯ ಇಲಾಖೆಯ ಅಧೀನದಲ್ಲಿ ಬರುತ್ತದೆ.